Sudski tumači i prevodioci - Kotež\nSudski tumač Kotež\nSudski tumači i prevodioci Kotež - Audio verzija\nBeogradsko naselje Kotež smešteno je na zapadnoj strani Zrenjaninskog puta, na severnoj obali kanala Kalovita. Teritorijalno pripada opštini Palilula, ali je, međutim, sve do 1971. godine bio u sastavu naselja Krnjača, koja je tada izgubila nezavisan status i postala deo Beograda. Kotež je izgrađen u formi osmougla, no, ovaj izvorni geometrijski oblik naselja se vremenom izgubio usled priliva većeg broja stanovnika posle 1980. godine i širenja ovog dela Beograda, uglavnom prema jugu i zapadu. Jedina urbanistička veza Koteža sa ostalim delovima glavnog grada je Ulica Sutjeska 8, koja se, zapravo, nadovezuje na Zrenjaninski put. Prema popisu iz 2002. godine, u Kotežu živi više od 7 hiljada ljudi.\nOvaj deo prestonice je, međutim, početkom 21. veka postao posebno poznat zahvaljujući razvoju hip - hop scene u samom naselju. Odatle su potekle grupe, poput „Prti Bee Gee“, „Bad Copy“, kao i muzičari Ajs Nigrutin, Timjah, Eufrat i mnogi drugi, te mladi danas u celoj Srbiji znaju za Kotež, koji se često spominje u njihovim numerama. Takođe se u pesmama ovih savremenih umatnika neretko spominje i čuveni autobus broj 43, koji saobraća linijom od Trga Republike do ovog beogradskog naselja.\nStanovnici Koteža, kao, uostalom, i svih ostalih delova prestonice, mogu, ukoliko imaju potrebu za prevodom i overom zvaničnih dokumenata i javnih isprava, u prevodilačkom centru Akademije Oxford dobiti kvalitetno prebacivanje službenih sadržaja na više od 40 svetskih jezika, ali i legalizaciju prevoda u skladu sa propisanim postupkom. Kod nas se, takođe, mogu profesionalno osposobiti, tačnije rečeno, dokvalifikovati ili prekvalifikovati, za mnoge poslove koji zahtevaju III ili IV stepen stručnosti, obučiti se za korišćenje računara, ali i naučiti neki strani jezik na odlično organizovanim kursevima koje vode visoko kvalifikovani i iskusni predavači. Budućim gimnazijalcima, srednjoškolcima i studentima nudimo i pripremnu nastavu za polaganje prijemnih ispita u obrazovnim ustanovama koje nameravaju da upišu.\nPrevodioci i sudski tumači Kotež\nStručnjaci koji, u okviru prevodilačkog centra Akademije Oxford, profesionalno obrađuju vaše službene materijale stekli su za to sve potrebne kvalifikacije. Svi prevodioci i sudski tumači Kotež su, naime, sa najvišim ocenama diplomirali na odgovarajućim odsecima Filoloških fakulteta i od nadležnih državnih organa dobili predviđenu licencu za rad. Mnogi od njih prevode upravo u okviru svojih maternjeg jezika, što nedvosmisleno utiče na kvalitet pruženih usluga i daje garancije klijentima da će kod nas dobiti valjane prevode, sasvim u skladu sa izvornim dokumentima. Prevodioci i sudski tumači Kotež perfektno vladaju svim pravilima jezika za koji su se opredelili, a koji se tiču gramatike, pravopisa, sintakse i drugih kategorija. S obzirom na to da se ne bave samo prevođenjem, već i legalizacijom novih dokumenata prema zakonom definisanoj proceduri, prevodioci i sudski tumači Kotež veoma dobro poznaju i sve aktuelne zakone i propise, kao i stručnu pravnu terminologiju zastupljenu u spisima koje obrađuju. O kvalitetu usluga naših stručnjaka i preciznosti njihovih prevoda svedoči i veliki broj zadovoljnih klijenata koji, po pravilu, nakon prve saradnje, i kasnije nastavljaju da angažuju našu profesionalnu ekipu kada imaju potrebe za obradom zvaničnih spisa. Zahvaljujući dugogodišnjem profesionalnom iskustvu i vrhunskim stručnim kvalifikacijama, prevodioci i sudski tumači Kotež mogu svojim klijentima da ponude mogućnost da na jednom mestu, u relativno kratkom vremenskom periodu i po cenama koje se mogu odrediti kao više nego povoljne, dobiju kompletnu obradu svojih dokumenata, odnosno, prebacivanje sadržaja na traženi jezik i legalizaciju prevoda u skladu sa procedurom koju propisuje zakon. Na taj način će, bez lutanja od službe službe i problema koje to može da izazove, lako i brzo obaviti potreban posao i dobiti materijal koji je upotrebljiv u zvaničnom pravnom prometu.\nDa bi kvalitetno mogli da vrše svoj posao i, uopšte, dobili dozvolu za rad, prevodioci i sudski tumači Kotež su, pre imenovanja, morali da prođu sve potrebne provere podobnosti i polože profesionalnu zakletvu pred nadležnim državnim organima, kojim su se zvanično obavezali kako na rad u skladu sa zakonom, tako i na odgovarajući odnos prema svojim klijentima i materijalima koje prevode i overavaju. Oni će, naime, u svakoj situaciji dokumenta koja su im poverena bezuslovno zaštiti od bilo kakve vrste zloupotrebe, izuzetno će poštovati privatnost svojih klijenata, a prema podacima koji im se u radu otkrivaju odnosiće se kao prema poslovnim tajnama. Tako će vam omogućiti da, osim kvalitetne usluge prevoda na traženi jezik i legalizacije novog dokumenta pečatom ovlašćenog stručnjaka, dobijete i sigurnost koja vam je potrebna i bezuslovnu diskreciju.\nKako tačno radi prevodilac i sudski tumač Kotež?\nProces obrade zvanične dokumentacije bi mogao, grubo rečeno, da se podeli u dve faze, to jest prebacivanje sadržaja konkretnog materijala na jezik koji se traži i overu prevoda prema utvrđenoj proceduri. Ipak, ova dva segmenta obrade su vrlo međusobno povezana i uslovljavaju jedan drugog, budući da materijal ne može biti overen ukoliko nije na novi jezik preveden u skladu sa strogim pravilima obrade zvaničnih dokumenata i, obrnuto, ma koliko da je savršeno uređen, materijal na novom jeziku koji nije zvanično legalizovan, sa stanovišta prava i zakona, nema baš nikakvu vrednost. Dakle, neophodno je prvo prevod uraditi korektno i precizno i sve što se nalazi u osnovnom dokumentu tačno prebaciti na novi jezik. Pri tom se posebno vodi računa o prevodu stručnih izraza i termina, koji moraju biti nedvosmisleno i jasno izraženi, jer od njih zavisi i značenje samog službenog spisa. Tokom rada, prevodilac i sudski tumač Kotež striktno se pridržava pravopisnih, gramatičkih i drugih pravila jezika na koji prevodi, poštujući i njegov duh uopšte, a novi dokument piše takozvanim administrativnim stilom, koji se koristi u zvaničnim dokumentima i odlikuje se ustaljenim rečenicama i izrazima, odsustvom elemenata naracije i emotivnosti i insistiranjem na jednoznačnosti i nedvosmislenosti. Urađen prevod biće dva puta prekontrolisan pre početka procesa overe. Prvi pregled uradiće sami prevodioci, a drugi lektori, vrhunski jezički profesionalci, te će se tako obezbediti korekcija i najsitnijih grešaka, nepravilnosti i odstupanja od izvornog spisa.\nNa ovom mestu počinje proces overe koji se sastoji od upoređivanja prevedenog materijala sa originalom i samog čina legalizacije pečatom ovlašćenog stručnjaka. Poređenje originalnog i osnovnog dokumenta, koji se, dakle, u tu svrhu, takođe mora dostaviti našim stručnjacima na uvid, sprovodi se sa ciljem da se utvrdi da li se ova dva materijala potpuno poklapaju u sadržaju, korišćenim stručnim izrazima i terminima i stilu izrade, jer jedino pod tim uslovima prevod može biti zvanično legalizovan. Ukoliko, znači, prevodilac i sudski tumač Kotež svojim pečatom sa jedinstvenim registracionim brojem i svojeručnim potpisom overi prevod, to znači da ovaj materijal ispunjava sve pomenute uslove i apsolutno odgovara tekstu izvornika. Sada ovaj materijal može, bez ikakvih ograničenja, da se koristi u zvaničnom pravnom prometu, jer, sa stanovišta prava i zakona, ima istu vrednost kao i bilo koji drugi original.\nPrevodilac i sudski tumač Kotež kvalifikovan je za rad sa sledećim jezicima\nU prevodilačkom centru Akademije Oxford sadržaji zvaničnih dokumenata i javnih isprava prevode se u okviru više od 40 jezika koji se govore na području evropskog kontinenta, ali i u drugim delovima sveta. Osim uvek aktuelnih i u svim oblastima društvenog života zastupljenih jezika, kao što su ruski, engleski, nemački i francuski, prevodilac i sudski tumač Kotež radi i prevode koji na jednoj strani obuhvataju portugalski, španski, grčki, italijanski, turski, arapski ali i jezike koji se govore u našem neposrednom okruženju, odnosno, mađarski, hrvatski, bosanski, albanski, makedonski, rumunski i bugarski. Klijentima možemo da ponudimo i prebacivanje sadržaja službenih materijala na slovenački, holandski, ukrajinski, poljski, češki, slovački ali i na jezike koji pripadaju skandinavskoj grupi, to jest, finski, danski, norveški i švedski, ali i, razume se, sa pomenutih na neke druge jezike koji su, u konkretnoj situaciji, potrebni korisniku. Prevodilac i sudski tumač Kotež radi i sa kineskim i japanskim jezikom, a sadržaje stručnih pisanih materijala iz oblasti medicine, farmacije, veterine i pravnih nauka može da prevede i u okviru latinskog jezika, koji se, istina, već vekovima ne ubraja u žive, budući da se nigde ne govori, ali je i danas aktuelan u pomenutim disciplinama. Veoma smo ponosni na činjenicu što se u našem timu nalaze izvanredni poznavaoci estonskog, korejskog, pakistanskog, hebrejskog, romskog i persijskog jezika, te klijentima možemo da ponudimo prevodilačke usluge koje obuhvataju neki od njih, što je zaista vredno pomena, budući da se ovakvi prevodi uglavnom ne rade u ostalim prevodilačkim centrima na ovim prostorima. Prevod i overu službenih materijala kod nas mogu dobiti i osobe oštećenog sluha i smanjenih govornih sposobnosti, s obzirom na to da u našoj ekipi radi i prevodilac i sudski tumač za znakovni jezik, koji će klijentima sa ovakvim potrebama obezbediti brzo i lako obavljanje potrebnog posla.\nOsim uobičajenog prevoda sa srpskog na neki drugi jezik ili, u obrnutom smeru, sa nekog stranog jezika na naš maternji, koji se, naravno, i najviše traži, prevodioci i sudski tumači Kotež mogu, na zahtev svojih klijenata, da urade i neposredan prevod koji obuhvata dva strana jezika. To znači da će dokument izvorno sačinjen na nekom jeziku koji nije srpski moći da, ukoliko je potrebno, odmah, u jednom potezu prebace na traženi novih strani jezik, a ne da primenjuju metod rada koji se praktikuje u većini ostalih prevodilačkih agencija, koji je postupan, to jest, izvodi se u dve etape jer se sadržaji materijala prvo sa osnovnog jezika prevode na srpski, pa tek nakon toga sa srpskog na ciljani strani jezik. Prevodilac i sudski tumač Kotež je, dakle, u toj meri kvalifikovan, opšte obrazovan i informisan, iskusan i umešan u prevođenju, da svojim klijentima može da, ovakvim načinom rada, omogući dobijanje materijala na novom jeziku za kratko vreme, ali i po nižoj ceni, s obzirom na to da za obavljanje opisanog posla kod nas nije potreban rad više stručnjaka različitih profila, već se sve obavlja efikasno, ali kvalitetno i u skladu sa potrebama korisnika.\nPrevodilac i sudski tumač Kotež svaki posao koji mu je poveren nastoji da završi u što kraćem roku, budući da veoma ceni vreme svojih klijenata, ali ponekad se dogodi da korisniku ne odgovaraju ponuđeni termini, jer mu je dokument na novom jeziku potreban zaista brzo. Tada možemo da uradimo takozvani „hitan prevod“ materijala, koji je osoben ne samo po izuzetno efikasnom radu, već i po mogućnosti da sam klijent odredi termin koji mu najviše odgovara za završetak prevoda. Naši stručnjaci će dati sve od sebe da postavljene rokove ispoštuju i da kvalitetno, precizno, u skladu sa tekstom izvornika prevedu traženi materijal. Ipak, činjenica da u opisanoj situaciji rade u izmenjenim, otežanim okolnostima i pod većim pritiskom uticaće na cenu te prevodilačke usluge, koja će biti uvećana za iznos takozvane „takse za hitnost“. Ovaj dodatak obračunava se na osnovu broja prevedenih strana, ali i u odnosu na dužinu vremenskog perioda u okviru koga stranka očekuje da dobije konkretni prevod. Što je, naime, ovaj rok duži, iznos pomenute takse će biti niži.\nKoja sve dokumenta obrađuje prevodilac i sudski tumač Kotež?\nJezički stručnjaci koji čine tim Akademije Oxford sposobni su da se uhvate u koštac sa najtežim profesionalnim zadacima i kvalitetno prevedu sve vrste zvaničnih dokumenata i javnih isprava, a nakon toga urade legalizaciju prevoda u skladu sa procedurom koja je definisana zakonom.\nOd ličnih dokumenata prevodioci i sudski tumači Kotež obrađuju izvod iz matične knjige rođenih (krštenicu), ličnu kartu, pasoš, vozačku dozvolu, izvod iz matične knjige venčanih (venčani list), ali i uverenje o državljanstvu, saobraćajnu dozvolu, potvrdu o prebivalištu, izvod iz matične knjige umrlih (umrlicu), radnu dozvolu i ostala lična dokumenta. U širem smislu moglo bi se reći da se na ličnost jedne osobe odnose i različite potvrde, saglasnosti, uverenja, dozvole, zahtevi i izjave koje je, prevedene i overene, potrebno predati nadležnoj službi u nekoj stranoj zemlji u cilju ostvarivanja nekih ličnih prava ili obavljanja potrebnog posla. Tako će prevodilac i sudski tumač Kotež prevesti i overiti potvrdu o mesto boravka, uverenje o nekažnjavanju, potvrdu o neosuđivanosti, nasledničku i sve ostale tipove zvaničnih izjava pojedinaca, a uz to i potvrdu o stanju na tekućem računu u banci, zahtev za dobijanje vize, potvrdu o redovnim primanjima, dozvolu za boravak, potvrdu o redovnom zaposlenju, saglasnost o zastupanju, kao i potvrdu o slobodnom bračnom stanju, koja je naročito često tražena, jer je neophodna za sklapanje braka sa nekim stranim državljaninom ili državljankom. Za jednu osobu vezana je i takozvana obrazovna dokumentacija, odnosno službeni materijali koji se traže radi školovanja, prijave za posao ili usavršavanja u nekoj stranoj zemlji, jer se njima može utvrditi nivo školske spreme pojedinca ili, pak, definisati način rada odgovarajućih obrazovnih institucija. Iz ove sfere prevodilac i sudski tumač Kotež radi sa nastavnim planovima i programima fakulteta, uverenjima o položenim ispitima, svedočanstvima o završenim razredima osnovne i srednje škole, ali i sa potvrdama o redovnom školovanju ili studiranju, prepisima ocena i, naravno, sa diplomom i svim dodacima koji uz nju idu.\nPrevodilac i sudski tumač Kotež vrlo temeljno obrađuje i svu medicinsku i farmaceutsku dokumentaciju, to jest, pisane materijale koje klijenti uglavnom traže radi lečenja u nekoj stranoj zemlji ili tretmana uvoznim lekovima i preparatima. Ovde, između ostalog, spada svekolika dokumentacija o medicinskim proizvodima, specifikacije farmaceutskih proizvoda, uputstva za lekove i karakteristike proizvoda, lekarski nalazi i drugi srodni spisi.\nU našem prevodilačkom centru možete dobiti i overene prevode svih vrsta sudskih odluka, rešenja i presuda od kojih se, na primer, vrlo često traži obrada presude o razvodu braka, ali i drugih pravnih akata, to jest, dokumenata potrebnih za vođenje međunarodnih sudskih procesa i uopšte pravnih poslova koji prevazilaze granice jedne države. Tu se, na primer, mogu ubrojati različiti sertifikati, pravilnici, punomoćja, izveštaji, licence, ovlašćenja, ali i svi tipovi zakonski zasnovanih sporazuma, poput, recimo, ugovora o doživotnom izdržavanju, o prometu nepokretnosti i sličnih. Ukoliko vam je to potrebno, kod nas možete dobiti i kvalitetan prevod tekovina Evropske Unije, to jest, pravnih normi ove zajednice evropskih država.\nPrevodilac i sudski tumač Kotež kvalifikovani je i za obradu poslovne dokumentacije, preciznije rečeno, službenih materijala koji se koriste u biznis transakcijama i vođenju firme na međunarodnom nivou. Tako profesionalno obrađuje poreski identifikacioni broj (PIB), bilanse stanja, finansijske izveštaje, potvrde o kvalitetu proizvoda, osnivački akt preduzeća, različite vrste poslovnih odluka, kao i izvode iz Agencije za privredne registre (APR-a), godišnje izveštaje, bilanse uspeha, statut preduzeća, ulazne i izlazne fakture, te revizorske izveštaje, rešenje o osnivanju pravnog lica, kao i sve vrste poslovnih ugovora, poput, recimo, kupoprodajnih, ugovora o saradnji, o prodaji roba i usluga i mnogih drugih. Budući da savremeno poslovanje podrazumeva često organizovanje javnih prikupljanja poslovnih ponuda, takozvanih tendera, prevodioci i sudski tumači Kotež kvalifikovani su i za obradu dokumentacije koja se u tu svrhu koristi, a tu, na primer, spadaju opšti uslovi, grafička dokumentacija za tehničkim specifikacijama, obrasci, uputstva za ponuđače i predmeri. U širem smislu, poslovna dokumentacija može da obuhvati i stručne pisane materijale vezane za oblasti nauke, tehnike ili građevine, te tako prevodilac i sudski tumač Kotež prevodi i overava naučne i tehničke patente, deklaracije proizvoda, građevinske projekte sa propratnom građevinskom i tehničkom dokumentacijom, kao i uputstva za rukovanje, laboratorijska ispitivanja tehničkih uzoraka i ostala dokumenta iz pomenutih disciplina.\nŠta još za vas mogu da urade prevodioci i sudski tumači Kotež?\nS obzirom na to da je kompletna obrada službenih materijala najpovoljnija i, u finansijskom pogledu, najisplativija za naše klijente, budući da tako na jednom mestu dobijaju materijal na jeziku koji su tražili, zvanično overen i spreman za upotrebu u praksi, najčešće upravo i ispunjavamo ovakve zahteve. No, kako uvek nastojimo da izađemo u susret potrebama svojih korisnika, spremni smo i da uradim samo overu dokumenata koja nisu prevedena u prevodilačkom centru Akademije Oxford, već na nekom drugom mestu. Ipak, moramo da naglasimo da će i tada prevodioci i sudski tumači Kotež u potpunosti poštovati predviđenu proceduru legalizacije, to jest, da će morati prevod koji donesete da u svim predviđenim pojedinostima uporede sa originalnim dokumentom koji im se, iz tog razloga, takođe mora staviti na raspolaganje. Svrha ovog postupka jeste da se dokaže da se prevedeni i originalni materijal ne razlikuju ni u jednom od predviđenih segmenata, već da su, što se tiče sadržaja, korišćenih stručnih izraza i termina, kao i stila izrade, potpuno identični. Jedino pod tim uslovom, naime, materijal na novom jeziku može postati legalan sa stanovišta prava i zakona, pa će, ako je to sve zaista tako i sa vašim prevodom, prevodilac i sudski tumač Kotež na njega staviti svoj jedinstveni pečat i svojeručni potpis. Nakon toga, ovako overeni materijal možete predavati svim nadležnim ustanovama jednog sistema i upotrebljavati ga u u pravnim, administrativnim i ostalim legalnim poslovima.\nAko se, međutim, ispostavi da prevod koji imate nije urađen u skladu sa predviđenim pravilima obrade zvanične dokumentacije ili da u nečemu odstupa od osnovnog dokumenta, neće moći da bude regularno overen. Međutim, i u toj situaciji možemo da vam ponudimo rešenje. Svakako da nećemo tražiti da prevodioci i sudski tumači Kotež ponovo prevode vaš dokument, već ćemo ga prepustiti lektorima i korektorima, vrlo važnim članovima naše profesionalne ekipe, koji će za kratko vreme stručno ispraviti sve nepravilnosti u spornom tekstu i pripremiti ga za legalizaciju. Ovaj postupaj redakture se, zapravo, sastoji u jezičkom pregledu prevoda i originala, potpunom izjednačavanju ova dva dokumenta u svim predviđenim detaljima, ispravljanju eventualnih slovnih, stilskih, pravopisnih, gramatičkih i drugih jezičkih grešaka i proveri, ali i korekciji prevoda stručnih izraza i termina, koji moraju biti potpuno jasni i nedvosmisleni jer utiču i na značenje samog zvaničnog materijala. Na taj način ćete biti pošteđeni gubljenja vremena i novca koje bi izazvalo naknadno prevođenje istog materijala, pa ćete brže i lakše doći do overenih prevoda spisa koji vam je potreban.\nDa bi prevodioci i sudski tumači Kotež mogli da ispune sve vaše zahteve, to jest, da nakon prevođenja i overe novi dokument onako kako predviđa zakon, moraćete da nam na propisani način dostavite originalne spise ili, u krajnjoj liniji, njihove regularno overene fotokopije. Materijale koje želite da prevedemo i overimo možete sami doneti u neku od naših poslovnica u Beogradu i tamo ih predati ovlašćenom koordinatoru, koji će vam ujedno razjasniti i druge pojedinosti naše saradnje. Takođe imate mogućnost da nam dokumenta na adresu pošaljete preporučenom poštanskom pošiljkom ili posredstvom neke od kurirskih službi koje su aktivne na području glavnog grada. Jedino ako tražite „hitan prevod“, materijale možete skenirati i poslati na naš mejl, jer u ovoj situaciji ne bi trebalo da izgubimo ni sekund dragocenog vremena ako želimo da, u predviđenom roku, ostvarimo vaše zahteve, a elektronska dostava nam upravo omogućuje brzu dostavu traženih spisa. Ipak, i tada ćete biti u obavezi da nam naknadno, na neki od pomenutih načina, a pazeći na rok koji ste odredili za završetak prevoda, donesete ili pošaljete originalna dokumenta, kako bi prevodilac i sudski tumač Kotež mogao da ih, u postupku overe, sravni sa prevodima.\nKada se prevodi overe, spajaju se sa originalima i klijenti ih mogu lično podići u nekoj od naših beogradskih filijala ili, pak, tražiti da ih mi pošaljemo na odgovarajuću adresu. Dostavu će izvršiti Pošta Srbije u obliku preporučene pošiljke ili kurirska služba koja je naš dugogodišnji saradnik na ovom polju. Morate, međutim, znati da troškove koji se odnose na ovu uslugu sami snosite, budući da se smatrate njenim naručiocem. Oni se obračunavaju u skladu sa važećim cenovnikom angažovane dostavne službe, potpuno nezavisno od cene prevoda, overe, redakture i drugih poslova koji su za vlast, u datoj situaciji, obavili naši stručnjaci i najverovatnije ćete ih izmiriti na licu mesta, prilikom preuzimanje materijala, plaćajući direktno kuriru na ruke.\nCene svih usluga koje možemo da ponudimo navedene su u cenovniku na zvaničnom sajtu Akademije Oxford, a obaveštenja o tome vam može dati i ovlašćeni službenik u nekom od naših predstavništava u glavnom gradu. Cene prevoda se, inače, formiraju prema broju obrađenih strana, a uobičajeno je da se na veće količine materijala odobrava i neki popust. Prevodioci i sudski tumači Kotež pridržavaju se pravila svoje profesije po kome se na jednoj strani prevedenog teksta nalazi sadržaj od 1800 slovnih mesta, sa sve uračunatim razmacima između reči. Ovaj standard primenjuje se kod svih tipova pisanih materijala, pa tako i kod zvaničnih dokumenata, uprkos činjenici da jedna strana u ovom slučaju uglavnom obuhvata znatno kraći tekst.\nOsim overe prevedenih službenih materijala pečatom licenciranog sudskog tumača, postoji i overa takozvanim Apostille pečatom, koje je uvedena na osnovu međunarodne Konvencije o ukidanju potrebe legalizacije stranih javnih isprava, sa kojom se u Hagu 1961. godine saglasilo stotinak država, među kojima je bila i ondašnja Jugoslavija, čiji je Republika Srbija pravni sledbenik. Stoga se apostiliranje dokumenata koja će se koristiti u inostranstvu sprovodi i u našoj zemlji, a ovaj postupak vrše predsednici ili ovlašćene sudije teritorijalno nadležnih osnovnih sudova.\nApostille overa nije predviđena za sve tipove zvaničnih dokumenata, pa se tako, na primer, nikada ne sprovodi kod administrativnih isprava direktno vezanih za neki trgovinski ili carinski posao, kao ni kod isprava izdatih od strane diplomatsko - konzularnih predstavnika. Ovaj postupak ni u jednom slučaju ne isključuje legalizaciju koju obavlja ovlašćeni sudski tumač, a takođe se ni ne vrši na isti način kod svih zvaničnih dokumenata. Tako, na primer, ima slučajeva kada se prvo radi Apostille overa, a nakon toga prevodilac i sudski tumač sadržaj dokumenta prevodi na traženi jezik i vrši overu svojim pečatom. U drugim slučajevima, međutim, postupak je obrnut, te prvo jezički stručnjaci obavljaju svoj deo posla, a zatim se dokument nosi u sud na apostiliranje. Kako Apostille pečat ima oblik štambilja u koji su, na propisan način, uneti odgovarajući podaci, dešava se da se zahteva da i sadržaj samog pečata, pored teksta konkretnog dokumenta, bude prebačen na ciljani jezik. U najvećem broju slučajeva dovoljno je Apostille-om overiti samo prevedeni dokument, međutim, ponekad se traži da ovaj pečat bude i na prevodu i na originalu.\nS obzirom na to da prevodioci i sudski tumači Kotež nisu zaduženi za ovu vrstu overe, oni nemaju ni profesionalnu obavezu da budu upoznati sa svim pojedinostima pomenutog postupka, te će vam o tome dati samo osnovne informacije i uputiti vas na nadležnu pravosudnu instituciju gde ćete se o svemu detaljnije raspitati. Vrlo je važno da tom prilikom ovlašćenom sudskom službeniku navedete tačno koji dokument treba da apostilirate, kao i za šta planirate da koristite konkretni overeni prevod, jer ćete tako osigurati dobijanje pravih i validnih informacija. Ako se utvrdi da je za vaš materijal potrebna Apostille overa, nadležnoj službi osnovnog suda podnosite odgovarajući zahtev i predajete original dokumenta koji se overava, njegovu fotokopiju, koje će ostati sudu, kao i fotokopiju vaše lične karte.\nKoga i gde pitati za overu Apostille-om?\nSva potrebna obaveštenja o postupku apostiliranjena dokumenata namenjenih upotrebi u inostranstvu možete dobiti u nadležnoj službi nekog od 3 osnovna suda, koliko ih se nalazi na području Beograda. No, budući da je za teritoriju opštine Palilula, kojoj Kotež pripada, nadležan Prvi osnovni sud , najbolje će biti da se o svemu obavestite u ovoj instituciji, koja se nalazi na Novom Beogradu, u Bulevaru Nikole Tesle 42a. Pomenuta obaveštenja možete dobiti i u Višem sudu u Beogradu, koji je smešten na opštini Vračar, u Timočkoj broj 15. U okviru ove pravosudne ustanove, pored službe overe, radi i Prvostepeno parnično odeljenje i Drugostepeno građansko odeljenje Višeg suda.\nNemojte oklevati da nam se obratite ukoliko postoji bilo šta što biste želeli da pitate u vezi sa načinom rada našeg prevodilačkog centra ili postupkom obrade zvanične dokumentacije. To možete učiniti mejlom ili telefonom ili, pak, doći lično u neku od naših filijala u Beogradu i tamo porazgovarati sa ovlašćenim službenikom. Mi ćemo, naravno, učiniti sve da što detaljnije odgovorimo na vaša pitanja, a ako procenimo da je i to potrebno, zakazaćemo vam i besplatnu konsultaciju sa nekim od članova našeg stručnog tima.\nKategorije prevoda za Kotež\nIzračunajte okvirnu cenu prevoda za Kotež\nSpisak sudskih tumača za opštinu Kotež\nza opštinu Kotež\nSudski tumači i prevodioci u Kotežu\nAkademija Oxford Kotež


U Siriji poginuo Mevludin Cicvara iz Zenice - SandzakHaber.Net , Sandžačke Internet Novine !\nNaslovna Vijesti REGIJA U Siriji poginuo Mevludin Cicvara iz Zenice\nU Siriji poginuo Mevludin Cicvara iz Zenice\nOd Redakcija - 4. Januara 2014. 0 192 Podeli na Fejsbuku\ntweet borci u shamu - sirija\nSarajevo – Kako javlja jedan od članova Salafimedia Balkan, pozivajući se na izvore sa terena, u Siriji je šehidio njen osnivač Musab ibn Umejr, poznatiji širim masama u Bosni kao Mevludin Cicvara iz Zenice piše portal putvjernika.\nOni koji su poznavali Musaba, oni znaju kakav je to poseban Allahov rob bio, i da je cijeli svoj život posvetio uzdizanju Allahove riječi na zemlji, da bi to na kraju svoj rad sada i zapečatio islamskim pečatom, pogibijom na Allahovom putu navodi se na ovom portalu.\nPored toga, njegova medijska produkcija SalafiMedia Balkan i facebook stranica Hadis dana, također će nastaviti da žive kao njegovo trajno dobro koje je ostavio za sobom da mu povećavju stepene dokle god budu trajale i da otvaraju oči ljudima koji još nisu spoznali veličanstvenost ove vjere.\nTrenutno nisu poznate okolnosti i detalji njegovog šehadeta, poput vremena i mjesta događaja, međutim pouzdano se zna da se to desilo u proteklih par dana, i da prema nekim tvrdnjama on nije jedini iz Bosne koji je uz njega ponosno otišao sa ovog svijeta navodi se na ovom portalu.\ntweet Prethodni tekstZukorlić izvršio “ROKADU” potvrđeno naše pisanje – prekršen Ustav IZSledeći tekstUvešće vize zbog Azilanata iz Srbije Redakcija\tPOVEZANE OBJAVEVIŠE OD AUTORA


16 10 PK "Inanna"\n21 01 2020 / 20:35\nsreda, 16 oktobar 2019 18:50\nTokom proteklog vikenda u Somboru održan je Sedmi međunarodni Plesni festival „Orijentalija 2019“ u organizaciji plesne grupe Inanna, a uz podršku Grada Sombora.\nFestival je okupio veliki broj plesačaca iz Sombora, ali i Srbije i regiona koji su plesali za publiku na dve plesne večeri, gala koncertu i takmičenju u orijentalnom plesu.\nZvezde festivala i gostujući instruktori koji su u sklopu festivala držali radionice za plesače bile su Alia Amalia Oradee, iz Rumunije, Nevena Salome iz Beograda i Michelle Selena iz Osijeka, a bili su tu i plesna grupa “Ilhana” iz Slavonskog broda, plesna grupa “Salome” iz Subotice, “OrientArt” iz Varaždina, plesni klub “RavangradDance”, “Jump” i sportski aerobik i fitness klub “Kets” iz Sombora.\nNa takmičenju u orijentalnom plesu u kategoriji "rising star" prvo mesto osvojila je Tamara Radević iz Beograda, drugo mesto Kristina Lončarević iz Sombora, a treća je bila Nevenka Šaponjić iz Beograda.\nU dečijoj kategoriji, specijalnu nagradu dobila je četvorogodišnja Laura Jožef iz Sombora, a žiri je odlučio da, sve učesnice daruje zlatnim medaljama, jer ovaj festival ima za cilj da kroz ples gradi prijateljstva, a ne rivalstva i stalno upoređivanje sa drugima i to je poruka koju festival "Orijentalija" i njegova koordinatorka Brankica Ćurčić želi da prenese deci koja plešu, njihovim roditeljima, ali i odraslim plesačima.


“Tenet” možda ugleda svetlo na kraju tunela: Kina uvodi nove mere za projekcije filmova (VIDEO) - Objektiv “Tenet” možda ugleda svetlo na kraju tunela: Kina uvodi nove mere za projekcije filmova (VIDEO) – Objektiv\nJedna odluka pravi veliku razliku\n• 14:23 • 01.08.2020. • 01.08.2020.\nDeo kineskih bioskopa odlučio je da uvede pauzu za filmove koji traju duže od dva sata, kao meru prevencije širenja koronavirusa, navode kineski mediji.\nOva pauza i novi uslovi će uticati na brojne nadolazeće holivudske filmove koji će trajati preko 120 minuta, uključujući ponovno emitovanje filma Kristofera Nolana”Interstellar”, kao i “Ford V Ferrari“, koji će biti emitovan 7. i 8. avgusta uz 4K restauraciju “Harija Potera i kamena mudrosti”.\nAko se odluka ne ukine u narednih nekoliko nedelja, takođe bi mogla potencijalno uticati na kineski debi “Teneta“ u različitim delovima zemlje. Nolanov najnoviji blokbaster još nije dobio zvanični datum puštanja u kineskim bioskopima, ali očekuje se da će stići krajem avgusta.


Međunarodni transport – Express One\nExpress One d.o.o. kao deo Austrijske pošte ima mogućnost da za svoje klijente obavlja usluge transporta na međunarodnom nivou.\nDa bi se postigla veća konkurentnost na tržištu Evrope i Crne Gore, neophodna su fleksibilna transportna rješenja којa će zadovoljiti specifične zahtjeve klijenata. Zbog svega toga, Austrijska pošta i Express One d.o.o, su postali deo Eurodis mreže čiji je cilj optimalna paketna dostava od vrata do vrata na većem djelu teritorije Evrope.\nKao deo Eurodis mreže, Express One d.o.o. je u mogućnosti da za svoje klijente preuzme pošiljke iz sledećih zemalja:\nNemačka, Velika Britanija, Irska, Francuska, Španija, Portugal, Austrija, Holandija, Belgija, Luksemburg, Slovačka, Mađarska i Švajcarska i da ih isporuči na željenu adresu, bilo u Crnoj Gori ili na teritoriji većeg broja zemalja Evrope.\nTakođe, u okviru projekta Balkan Network u prilici smo da izvršimo preuzimanje i isporuku pošiljaka na teritoriji zemalja u okruženju – Srbija, Hrvatska, BiH, Makedonija, Slovenija kao i da klijentima ponudimo uslugu uvoznog i izvoznog carinjenja kako u Podgorici, tako i u Beogradu, Zagrebu, Sarajevu, Skoplju.


Si Đinping i zvanično predsednik Kine | Autonomija\nSi Đinping i zvanično predsednik Kine\nKineski parlament izabrao je u četvrtak Si Đinpinga za predsednika Republike, čime je formalno dovršena tranzicija vlasti i izbor novog kineskog rukovodstva koji su započeti u novembru prošle godine\nKineski parlament izabrao je u četvrtak Si Đinpinga za predsednika Republike, čime je formalno dovršena tranzicija vlasti i izbor novog kineskog rukovodstva koji su započeti u novembru prošle godine.\n„Objavljujem da je drug Si Đinping izabran za predsednika Narodne Republike Kine“, izjavio je Liu Junšan, visoki zvaničnik Komunističke partije koji je predsedavao sednicom skupštine koju je televizija direktno prenosila.\nSi Đinping (59), koji je nasledio Hu Đintaoa, izabran je na 18. kongresu Komunističke partije u novembru za lidera partije, a time i budućeg predsednika koji će u narednih 10 godina voditi zemlju.\nPrva zemlja koju će Si kao predsednik posetiti do kraja ovog meseca biće Rusija, nakon čega će uslediti turneja po Africi.\nZa potpredsednika Kine u sredu je proglašen je Li Juančao, koji važi za reformatora. Li (62) je član Politbiroa Komunističke partije koji rukovodi zemljom, ali ne i njenog Stalnog komiteta, vrhovnog organa vlasti. Potpredsednik u Kini ima uglavnom simboličnu ulogu, ali i važnu diplomatsku funkciju.\nNa funkciju premijera, umesto Van Điabaoa, u petak će zvanično doći Li Kećijang.


Alijansa protiv lažnih vesti\nGiganti iz Silicijumske doline su vrlo svesni ovog problema, a pritisnuti svakodnevnim kritikama i skandalima, odlučili su da formiraju tehnološku alijansu protiv lažnih vesti. Fejsbuk, Twiter i Gugl će u saradnji sa Britanskim nacionalnim operaterom BBC kreirati softver koji će medijske kuće upozoravati na "sadržaje i propagandu koji podrivaju demokratske vrednosti." Nema sumnje da se pod ovim pre svega misli na predstojeće Predsedničke izbore u SAD. BBC je jedan od lidera kada je borba protiv "fake news" vesti u pitanju. Ova tehnološka alijansa će imati i "sistem za rano upozorenje" kako se naročito štetne vesti i linkovi ne bi širili putem ovih društvenih mreža.\nGugl je ranije ove godine najavio da će u svojim pretragama blokirati ili neće prikazivati sadržaj koji bude označen kao "teorije zavere".


Haško vijeće odbilo razmatrati Karadžićev zahtjev za uklanjanje sudija - Detektor\n28. Oktobra 2019.17:20\nVijeće Mehanizma za međunarodne krivične sudove (MMKS) odbilo je razmatrati zahtjev Odbrane bivšeg predsjednika Republike Srpske (RS) Radovana Karadžića, koji je osuđen na doživotni zatvor za genocid i druge zločine počinjene u Bosni i Hercegovini, u vezi s poništenjem ranijih odluka zbog percepcije pristrasnosti sudija.\nU odluci koju potpisuje sudija Burton Hall navodi se da vijeće kojim predsjedava nema nadležnost da se bavi pitanjem diskvalifikacije nekadašnjeg i trenutnog predsjednika Mehanizma – Theodora Merona i Carmela Agiusa.\n“Nastojanja Radovana Karadžića da propagira navode o percepciji pristrasnosti kako bi došao do svoje željene odluke moraju biti odbačena, a njegov advokat bi se trebao uzdržati od dostavljanja ovakvih podnesaka Mehanizmu”, stoji u odluci.\nNakon izricanja presude tražio je njeno preispitivanje, kao i odluke o povećanju kazne sa 40 godina na doživotnu. Ovaj zahtjev odbio je sudija Agius, nakon čega je Karadžić ponovo uputio žalbu, navodeći da bi o tome trebao odlučivati sudija Jean-Claude Antonetti, a ne predsjednik Agius ili najiskusniji sudac Meron.\nKaradžić je tražio da sudija Antonetti odluči o njegovoj žalbi u svom zahtjevu za isključenje Agiusa i Merona iz odlučivanja jer je smatrao da su pristrasni – s obzirom da su ranije u drugim predmetima osuđivali njegove podređene na doživotne kazne zatvora.


SLAVKO TOMASOVIĆ: TANJUG NEZAINTERESOVAN SAM ZA SEBE - Magločistač\nPočetna Društvo SLAVKO TOMASOVIĆ: TANJUG NEZAINTERESOVAN SAM ZA SEBE\nPostavio/la: MagločistačObjavljeno: 13.11.2015 Kategorija: Društvo, Slavko Tomasović, SliderNema komentara\nAko za to nisu imali interes i to nisu hteli zaposleni niti bilo ko drugi, teško je naći valjano obrazloženje zašto bismo mi ostali bili zainteresovani za „spašavanje“ Tanjuga njegovim finansiranjem na teret poreskih obveznika\n„Ako nisi činio za sebe, što bi to drugi činili“.\nUnazad godinama se govorilo, objašnjavalo, prigovaralo, protestovalo, plebiscitarno zahtevajući da „država izađe iz medija“. Nema slobodnog i nezavisnog novinarstva, informisanja bez cenzure i autocenzure dok je država prisutna u medijima.\nKonačno treba da privatizujemo medije da bi se oslobodili pritiska i uticaja „onih“ iz vlasti.\nKad mediji dobiju „nedržavne“ gazde podići će se magla, nestaće smutnje i najzad će se stvoriti uslovi za nezavisno i istinito i pošteno novinarstvo i medijsko izveštavanje.\nZakon o javnom informisanju i medijima iz avgusta 2014. „uslišio“ je sveopšte zahteve javnosti. Prema istom, svi mediji u kojima je prisutan i „državni“ kapital, izuzev Javnog servisa, biće privatizovani.\nTreba naći modus da država stane iza finansiranja, a da se ne meša u upravljanje i vođenje novinarskog izveštavanja navode pristalice „spašavanja“ Tanjuga.\nFinansijski rizik rada i vođenja Tanjuga treba da snosi država, odnosno svi građani kao poreski obveznici, a šta i kako će raditi je isključivo stvar zaposlenih i njihovog poimanja rada „bez cenzure i autocenzure“.\nAko za to nisu imali interes i to nisu hteli zaposleni niti bilo ko drugi, teško je naći valjano obrazloženje zašto bismo mi ostali bili zainteresovani za „spašavanje“ Tanjuga njegovim finansiranjem na teret svih poreskih obveznika.\nOvo nam ipak pokazuje, a što je odavno znano, da za neslobodno, cenzurisano i autocenzuri-sano novinarstvo jeste kriva „vlast“, ali su za to prevashodno odgovorni neslobodni novinari.\n„Conditio sine qua non“ slobodnog društva, pa time i slobodnih medija, su građani koji hoće da budu slobodni sa svešću da sloboda ne pada sa neba niti da će nam je vlast poklanjati već da se za nju stalno i uvek mora boriti.


eKapija | Rast tržišta donosi nove poslovne šanse - Novi Tematski bilten Nekretnine i enterijer 2. oktobra na eKapiji\nIzvor: eKapija | Utorak, 04.09.2018.| 11:07\nRast tržišta donosi nove poslovne šanse - Novi Tematski bilten Nekretnine i enterijer 2. oktobra na eKapiji\nSektor građevinarstva glavni je pokretač privrednog rasta Srbije, s obzirom na to da je upravo u ovoj grani u drugom kvartalu 2018. godine zabeležen najveći realni rast bruto domaćeg proizvoda od 22,9%. Reformom i uvođenjem elektronskih građevinskih dozvola broj aktivnih gradilišta se povećava iz godine u godinu, a efekti aktivnije građevinske operative ogledaju se i u činjenici da je Srbija od 2015. do 2018. godine na Doing Business listi Svetske banke sa 91. mesta napredovala na 43. mesto, dok je u oblasti izdavanja građevinskih dozvola "skočila" za neverovatnih 176 mesta, odnosno sa 186. na 10. mesto.\nOvom napretku doprineli su brojni veliki projekti koji se realizuju u Beogradu - izgradnja stambenih naselja, komercijalnih i stambeno-poslovnih kompleksa, kondominijuma, kao i tržnih centara, koja okupira veliki deo građevinskih kompanija i izvođača radova. Slična situacija je i u Novom Sadu, gde je čak u pojedinim periodima dolazilo do nestašice betona, ali i u drugim gradovima širom Srbije koji pokušavaju na sve načine da razvijaju infrastrukturu i zapošljavaju lokalne građevince.\nProdavci nekretnina tvrde da je tržište ponovo oživelo i cene kvadrata u većini gradova rastu, a kao bitne faktore za povećanje prodaje navode povoljne stambene kredite. Najskuplji su stanovi u novogradnji.\nSav taj prostor treba i opremiti i urediti, pa veliki posao čeka i enterijeriste i proizvođače nameštaja i opreme za stanove, prodavnice, tržne centre. Dolazak IKEA-e u Srbiju samo je pojačao već ionako oštru konkurenciju u ovom segmentu, ali deluje kao da su kompanije spremno dočekale novi bum na tržištu i da će uspeti da zadovolje sve veću tražnju.\nO aktuelnim projektima u sektoru nekretnina, trenutnom stanju u ovoj oblasti i potencijalima za dalji razvoj, pisaćemo u novom izdanju tematskog biltena eKapije "Nekretnine i enterijer - Rast tržišta donosi nove poslovne šanse" koji će biti objavljen 2. oktobra 2018. godine.\nRazgovaraćemo sa svim relevantnim sagovornicima iz ove oblasti – od državnih struktura, kompanija koje se bave visokogradnjom, proizvodnjom građevinskog materijala i mašina, nameštaja i opreme za uređenje prostora, preko investitora, do stručnjaka za upravljanje i promet nekretnina. Na taj način pokušaćemo da prikažemo trenutno stanje, ali i da predstavimo nove šanse za angažman srpskih kompanija.\nTematski bilten "Nekretnine i enterijer - Rast tržišta donosi nove poslovne šanse" je idealno mesto da preporučite vašu firmu, usluge ili proizvode koji mogu doprineti unapređenju ove oblasti.\nIzdanja ranijih Tematskih biltena pročitajte OVDE.\ntematski bilten Rast tržišta donosi nove poslovne šanse\nstambena naselja u Srbiji\nstambeno poslovni kompleksi u Srbiji\ntržni centri u Srbiji\nnovogradnja u Srbiji


Prepuni tankeri: Svetu preti nova EKOLOŠKA KATASTROFA - Bizlife.rs\nSkladišta nafte širom sveta prepuna su zbog katastrofalnog pada potražnje za crnim zlatom.\nBrojni tankeri pretvorili su se u plutajuća skladišta koja nemaju gde da se smeste. Takva situacija bi mogla da izazove ozbiljnu ekološku katastrofu jer se rizici od nesreće višestruko povećavaju, upozoravaju stručnjaci, prenosi Sputnjik\nUz to, internetom su počeli da kruže šokantni snimci na kojima može da se vidi kako tankeri u Venecueli ogromnim mlazovima izlivaju naftu direktno u more.\nNe treba zaboraviti ni da je krajem aprila na Baltičkom moru u blizini obale Poljske otkrivena ogromna naftna mrlja duga 34 kilometara i skoro 1,5 kilometara široka. Eksperti su uvereni da je nastala usled izlivanja nafte iz jednog od tankera koji je prolazio kroz zagađena mesta. Slične mrlje su sve češće počele da se pojavljuju pored obala drugih zemalja proizvođača nafte.\nPrema rečima eksperta iz Ministarstva prirodnih resursa i ekologije Ruske Federacije Igora Škradjuka, negativne posledice će najpre da osete biljke i mekušci, zatim ribe i druge morske životinje kojima se ljudi hrane, prenosi Sputnjik.\nŠkradjuk je objasnio da je svakim danom od trenutka izlivanja nafte svaka kap sirovine sve neuhvatljivija u okolnom vodenom području. S tim u vezi, troškovi uklanjanja ekološke katastrofe povećavaju se gotovo na svaki minut. Kada se, na primer, nafta izlije u tropsko more, njeno prikupljanje košta mnogo više, nego sama prolivena sirovina.\nnafta tankeri crno zlato ekološka katastrofa


Nikodijević: Grad će večno pamtiti heroje koji su doneli slobodu Beogradu - Beograd - Dnevni list Danas\nPočetna » Beograd » Nikodijević: Grad će večno pamtiti heroje koji su doneli slobodu Beogradu\nNikodijević: Grad će večno pamtiti heroje koji su doneli slobodu Beogradu\nPredsednik Skupštine grada Nikola Nikodijević položio je danas venac na Spomen-groblju oslobodilaca Beograda povodom obeležavanja oslobođenja Beograda u Drugom svetskom ratu, u okviru programa „Dani slobode 2020.”.\n0Piše: Danas Online 20. oktobra 2020. 12.59\nNikodijević je svim Beograđanima čestitao 76. godišnjicu oslobođenja Beograda u Drugom svetskom ratu i napomenuo da je u pitanju jedan od najznačajnijih datuma u istoriji našeg grada.\n– Veoma smo ponosni na sve ljude koji su učestvovali u operaciji oslobođenja Beograda, kao i na sve one koji su dali živote za slobodu. Večnu zahvalnost dugujemo borcima Narodnooslobodilačke vojske Jugoslavije i Crvene armije. Ceo posleratni svet i moderna Evropa nastali su na ideji antifašizma i pobede u Drugom svetskom ratu. Mi smo, kao narod i država, dali ogroman doprinos toj pobedi i sa ponosom, na svakom mestu i u svakom trenutku, moramo to da ističemo. Srbi su jedan od naroda koji je platio najveću cenu pobede nad fašizmom i naš je zadatak da čuvamo sećanje na taj deo naše istorije, da učimo nove generacije o svim užasima Drugog svetskog rata, kao i da baštinimo ideje antifašizma kako bismo sprečili da nam se istorija ponovi – rekao je Nikodijević.\nPrema njegovim rečima, fašizam nikada nije „dovoljno mrtav”, jer se često pojavljuje u različitim društvenim sferama i oblicima.\n– Zbog toga je neophodno da stalno podsećamo nove generacije na sve što se događalo tokom ratnih godina. Kao država i grad, odlučni smo u tome da stanemo na put tim pojavama i izborimo se sa pojavama fašizma na svakom mestu i u svakom trenutku. Zbog toga ostajemo dosledni tradiciji i vrednostima antifašizma. Svake godine dolazimo na ovo mesto, a trebalo bi napomenuti da je Ministarstvo za rad, zapošljavanje, boračka i socijalna pitanja uložilo velika sredstva kako bi ovaj kompleks izgledao onako kako ljudi koji su dali živote za oslobođenje Beograda i zaslužuju – dodao je predsednik Skupštine grada.\nNikodijević je istakao da su Grad Beograd i Zavod za zaštitu spomenika kulture, na inicijativu SUBNOR-a, doneli odluku da unutar kompleksa budu obnovljene spomen-ploče na kojima se nalaze imena boraca koji su sahranjeni na Spomen-groblju oslobodilaca Beograda.\n– Pozivam sve Beograđane da se danas zajedno, makar na trenutak, setimo svih heroja koji su nam podarili život u slobodi – poručio je Nikodijević.\nGrad Beograd obezbedio šatore-čekaonice za sve kovid-ambulante\nMića Milošević: Ne ustuknimo od gospodara laži\nTadić: Svi ministri su manje ili više nagrađeni za neki kriminal


Vojska Srbije rame uz rame sa najboljim jedinicama najsnažnijih svetskih armija /foto/ - 22.08.2020, Sputnik Srbija\nMinistarstvo odbrane i Vojska Srbije s pažnjom prate situaciju u svetu i u skladu sa savremenim izazovima i razvojem novih sredstava naoružanja i vojne opreme... 22.08.2020, Sputnik Srbija\n12:02 22.08.2020 (Osveženo: 12:03 22.08.2020)\n© Foto : Jovo Mamula/Ministarstvo odbrane SrbijeVojska Srbije\nMinistarstvo odbrane i Vojska Srbije s pažnjom prate situaciju u svetu i u skladu sa savremenim izazovima i razvojem novih sredstava naoružanja i vojne opreme pripadnici vojske opremaju se po najvišim svetskim standardima kako bi mogli da odgovore na zadatke koji se pred njih postave.\nU skladu s tim, u Vojsci Srbije realizuju se projekti opremanja jedinica po projektima „1500“ i „1500+“, saopšteno je iz Ministarstva odbrane.\nProjekat „1500“ odnosi se na opremanje naših specijalnih, izviđačkih i jedinica Vojne policije najsavremenijim naoružanjem i opremom za realizaciju najsloženijih zadataka u odbrani Republike Srbije.\nOvim projektom jedinice Vojske Srbije opremljene su automatskim puškama sa optičkim nišanom, refleksnim nišanom sa uveličavajućom optikom i pratećom opremom, puškomitraljezima i pištoljima, termovizijskim multifunkcijskim dvogledima.\n© Foto : Darimir Banda/Ministarstvo odbrane SrbijeProjekat „1500“ odnosi se na opremanje naših specijalnih, izviđačkih i jedinica Vojne policije najsavremenijim naoružanjem i opremom za realizaciju najsloženijih zadataka u odbrani Republike Srbije.\n© Foto : Darimir Banda/Ministarstvo odbrane Srbije\nTakođe, opremljene su i ručnim dnevno-noćnim laserskim daljinomerima, pasivnim noćnim nišanskim spravama, pasivnim dvogledima, smučarskom, veračkom i ronilačkom opremom i ronilačkim gumenim čamcima.\nProjekat „1500+“ je nastavak opremanja jedinica Vojske Srbije najsavremenijim naoružanjem i vojnom opremom iz domaćeg razvoja i proizvodnje.\nOpremanje se realizuje novom generacijom zaštitne balističke opreme, modularnom automatskom puškom M17 u novom kalibru 6,5/7,62 mm s novim nišanskim sistemom (optičkim i refleksnim nišanima), novim snajperskim puškama, dnevno-noćnim osmatračkim uređajima, besposadnom platformom „Mali Miloš“, oklopnim transporterima „Lazar 3“, oklopnim vozilima točkašima 4x4 i 6x6 domaće proizvodnje, kao i drugim terenskim vozilima domaće proizvodnje nove generacije.\nOsim navedenog, Projekat „1500+“ obuhvata i set komunikaciono-informatičke opreme sa odgovarajućim softverima komandno-informacionog sistema, kao i izviđačke bespilotne vazduhoplovne platforme.\nRealizacijom ovih projekata, pripadnici Vojske Srbije su znatno zaštićeniji, umnogome se povećava efikasnost streljačke vatre i mobilnosti jedinica, kao i efikasnost otkrivanja ciljeva noću, što svrstava našeg vojnika rame uz rame sa najboljim jedinicama najsnažnijih svetskih armija.\nOpremanje jedinica po Projektu „1500+“ naoružanjem i vojnom opremom preduzeća domaće odbrambene industrije, proizvodima naše pameti i našeg znanja, osim toga što jača operativne sposobnosti Vojske Srbije daje i snažan podsticaj privrednom razvoju naše zemlje.\n© Foto : Darimir Banda/Ministarstvo odbrane SrbijeOpremanje novom generacijom zaštitne balističke opreme, modularnom automatskom puškom M17 u novom kalibru 6,5/7,62 mm s novim nišanskim sistemom (optičkim i refleksnim nišanima), novim snajperskim puškama, dnevno-noćnim osmatračkim uređajima, besposadnom platformom „Mali Miloš“, oklopnim transporterima „Lazar 3“, oklopnim vozilima točkašima 4x4 i 6x6 domaće proizvodnje.\nOpremanje novom generacijom zaštitne balističke opreme, modularnom automatskom puškom M17 u novom kalibru 6,5/7,62 mm s novim nišanskim sistemom (optičkim i refleksnim nišanima), novim snajperskim puškama, dnevno-noćnim osmatračkim uređajima, besposadnom platformom „Mali Miloš“, oklopnim transporterima „Lazar 3“, oklopnim vozilima točkašima 4x4 i 6x6 domaće proizvodnje.


Institucije kulture Srpske predstaviće se u Sankt Peterburgu – mojKontakt portal – Radio Televizija Kontakt\nInstitucije kulture Srpske predstaviće se u Sankt Peterburgu\nInstitucije kulture Republike Srpske predstaviće se publici u Sankt Peterburgu već naredne godine, što je predviđeno Mapom puta za saradnju, rekla je Srni pomoćnik ministra za kulturu Republike Srpske Tanja Đaković.\n“Vjerujemo da će institucije kulture Republike Srpske predstaviti domaće kreativno i savremeno stvaralaštvo ruskoj publici, te nasljeđe putem različitih izložbi iz etnologije i istorije. U ovom momentu znamo da će Muzej Republike Srpske organizovati izložbu Zmijanjskog veza, kao prvog nematerijalnog dobra iz BiH na Listi Uneska”, navela je Đakovićeva.\nOd sutra do 31. maja u Banjaluci će biti održana manifestacija “Dani Sankt-Peterburga u Republici Srpskoj”. Tim povodom građanima Banjaluke biće predstavljen bogat kulturno-umjetnički program.\nOva manifestacija je jedna od aktivnosti koje su definisane dokumentom “Mapa puta aktivnosti za realizaciju spiska prioritetnih pravaca saradnje između Vlade Sankt Peterburga i Republike Srpske” koji su potpisali predsjednik Republike Srpske Milorad Dodik i gubernator Sankt Peterburga Georgij Poltavčenko prošle godine na Međunarodnom ekonomskom forumu u Ruskoj Federaciji.\nSaradnja dvije vlade odnosi se, između ostalog, i na oblasti kulture.\nKulturni program Sankt Peterburga u Banjaluci počinje sutra u 12.00 časova svečanim otvaranjem manifestacije, izložbom u Narodnoj i univerzitetskoj biblioteci Republike Srpske “Upoznavanje Sankt Peterburga”, koja je posvećena nastanku, izgradnji, tradiciji i običajima Sankt Peterburga. Izložba će biti otvorena do 31. maja.\nBanjalučka publika biće u prilici da pogleda i izložbu “Opsada Lenjingrada u fotografijama” koju su napravili ratni dopisnici lenjingradskog odeljenja TASS-a, Sovinformbiroa i uredništava novina, te da prisustvuje koncertu Gudačkog kvarteta “Kapelija” iz Sankt Peterburg.\nOvom prilikom biće upriličen i gala koncert peterburških zvijezda opere i baleta na kojem će učestvovati solisti sanktpeterburškog državnog akademskog pozorišta “Leonid Јakobson” koje predvodi počasni umjetnik Rusije Andrian Fadejev i talentovani muzičari, pobjednici međunarodnih i državnih takmičenja, dobitnici prestižnih muzičkih nagrada, solisti Državnog kamernog muzičkog pozorišta “Sankt Peterburg opera”. Biće odigrana i predstava “Lutke i klovnovi” državnog pozorišta marioneta iz Sankt Peterburga.\nNajstarija filmska kompanija u Rusiji, koja je nastala na osnovu vojno-kinematografskog odjeljenja Skobeljevskog odbora 1914. godine, pokazaće i djela savremenih režisera “Ptica” Ksenije Baskakove, “Kontribucija” Sergeje Snežkina, “Obožavateljka” Vitalija Meljnikova i “Tri dana prije proljeća” Aleksandra Kasatkina.


Чланци поређани по датуму: subota, 02 februar 2019 - AGROPRESS - Udruženje novinara za poljoprivredu\nsubota, 02 februar 2019 20:32\nOprezno sa đubrenjem ječma i pšenice\nsubota, 02 februar 2019 19:50\nsubota, 02 februar 2019 19:31\nNaredba Ministarstva poljoprivrede svima koji rade u svinjarstvu\nU cilju suzbijanja i sprečavanja širenja zarazne afričke kuge svinja (AKS) u Srbiju, Ministarstvo poljoprivrede, šumarstva i vodoprivrede izdalo je naredbu o preduzimanju niza mera koje se prevashodno odnose na strogu kontrolu prometa i uvoza živih svinja i proizvoda svinjskog porekla u zemlji. Prema naredbi, uvozna dozvola može da se izda ako ne postoji rizik po zdravlje životinja što se utvrđuje u skladu sa Zakonom o veterinarstvu i Direktivom Uprave za veterinu kojom je jasno precizirano postupanje po svakom zahtevu. Naredbom se zabranjuje slobodan uvoz i provoz pošiljaka poreklom iz zemalja ili područja zahvaćenim afričkom kugom svinja, a za svaki konkretan slučaj izdaje se uvozna dozvola. Takođe, određena su dva područja - područje umerenog rizika i područje visokog rizika i donete mere koje se sprovode na tim teritorijama. Definisane su mere koje se sprovode nakon potvrde prvog slučaja te zarazne bolesti i aktivnosti na zaraženim područjima i periodi trajanja mera zabrane i ograničenja. Kako se navodi, naredba je doneta zbog pogoršanja epizootiološke situacije u regionu (Mađarska, Rumunija, Bugarska), i neposredne opasnosti od pojave ove bolesti u našoj zemlji. ''Neohodno je nalaganje konkretnih mera koje treba da sprovode sve relevantne institucije i organizacije pored Ministarstva, tako i vlasnici i držaoci životinja, lovci i korisnici lovišta'', stoji u saopštenju Ministarstva. AKS je zarazna virusna bolest domaćih i divljih svinja koja se prenosi kontaktom zaraženih sa zdravim svinjama, kontaminiranom hranom i vodom, odećom i obućom, inficiranim predmetima i opremom, prevoznim sredstvima, stajnjakom, glodarima, insektima. Za ovo oboljenje ne postoji terapija niti vakcina, a u slučaju pojave bolesti sprovode se radiklane mere uništavanja životinja na zaraženom području.\nsubota, 02 februar 2019 08:33\nPokušali da nam uvale truo krompir i to dva puta!\nsubota, 02 februar 2019 08:08\njan 05, 2018 97115 Teška\nnov 10, 2016 83294 Obnovljivi izvori energije (OIE)\nokt 31, 2016 82858 Ekologija zemljišta\nmar 21, 2018 49545 Šumarstvo\napr 20, 2018 46320 Ovčarstvo\nokt 13, 2017 25956 Svinjarstvo\nnov 06, 2018 21333 Sitne životinje


Lenovo beleži konstantan rast prema izveštaju o rezultatima poslovanja za prethodnu fiskalnu godinu – Personal magazin\nLenovo beleži konstantan rast prema izveštaju o rezultatima poslovanja za prethodnu fiskalnu godinu\nLenovo Group objavio rezultate poslovanja za četvrti kvartal i čitavu prošlu fiskalnu godinu zaključno sa 31. martom 2010. godine. Lenovo je kompanija sa najbržim rastom od vodećih pet kompanija proizvođača računara.\nPrema izveštaju Lenovo grupe za četvrti kvartal i čitavu prethodnu fiskalnu godinu, ova kompanija je zabeležila najbrži rast u poređenju sa ostalih pet kompanija koje se nalaze u vrhu PC industrije. Najbrži rast je zabeležen u poslednja dva kvartala, dok je profitabilnost kompanije u rastu u poslednja tri kvartala prethodne fiskalne godine. Ova kompanija je takođe zabeležila do sada najveće tržišno učešće kao i najniže ukupne godišnje troškove u odnosu na prihode.\nTokom četvrtog kvartala, ukupne godišnje isporuke PC računara na svetskom nivou povećane su za 59 procenata u odnosu na ukupnu stopu rasta industrije za oko 27 procenata. Ovo je četvrti kvartal za redom u kome je kompanija svojim rezultatima “prerasla” tržište.\nLenovo notebook računari su u najvećoj meri doprineli rastu prodaje širom sveta, učešćem od blizu 62 odsto u ukupnom prihodu kompanije. Vrednost prodaje notebook računara Lenovo širom sveta u četvrtom kvartalu prethodne fiskalne godine iznosi ukupno $ 2,7 milijardi US dolara, što je 59 odsto više u odnosu na isti period prošle godine. Isporuke prenosivih računara na globalnom nivou u ovom kvartalu su 76 procenata veće u odnosu na isti kvartal lane.\nTags Lenovo, Lenovo Group\n← Izbor pobednice konkursa “ProLEPTIRi se u stilu filma Seks i grad 2” → Apple prodao 2 miliona iPad uređaja za manje od 60 dana


KOMPANIJA GOMEX OD SADA POSLUJE I U PARAĆINU | ZR KLIK\nKOMPANIJA GOMEX OD SADA POSLUJE I U PARAĆINU\nKompanija Gomex sa ponosom obaveštava sve potrošače da je u petak, 29. novembra, otvoren prvi maloprodajni objekat u Paraćinu.\nSupereta „Paraćin Stanica“ nalazi se na adresi Tome Živanovića 28 i prostire se na preko 230 kvadratnih metara prodajnog prostora. Moderno opremljen objekat raspolaže sa dve kase i potrošačima nudi sve na jednom mestu – odeljenja voća i povrća, mesaru, mlekaru, kao i mlin za kafu koji ljubiteljima kafe omogućava da kombinacijom tri kvalitetne vrste kafe od tri različite vrste ukusa sami pripreme svoju omiljenu mešavinu.\n„Uz prijatno osvetljenje, enterijer je uređen po GOMEX standardima predviđenim za superete, dok o kvalitetu usluge brine dvanaest novozaposlenih koleginica i kolega, koji su prethodno prošli obuku u našem Trening centru. Građanima Paraćina asortiman od preko 5000 artikala biće na raspolaganju svakog radnog dana i nedeljom 07:00h do 20:45h. Naši kupci uvek mogu da računaju na kvalitetno sveže meso na panju, kao i u MAP pakovanju naše robne marke “Graničar”, što je postao i zaštitni znak našeg lanca. Osim toga, u ovoj prodavnici ćemo biti u prilici i da našim potrošačima ponudimo brojne artikle robnih marki GOMEX-a: 1/1, Uvek Treba, Panoni, Kvak i mnoge druge“, rekla je marketing asistent kompanije Gomex Katarina Stevanov.


Kerry pozvao Iran da pomogne u okončanju rata u Siriji i Jemenu\nJohn Kerry, državni sekretar SAD\nAmerički državni sekretar John Kerry pozvao je u četvrtak, 7.aprila, Iran da pomogne međunarodnoj zajednici da okonča ratove koji razdiru Siriju i Jemen.\nKerry je ovo rekao prilikom posjete Bahreinu, prve posjete toj maloj zalivskoj monarhiji od 2010. godine.\nAmerički šef diplomatije iskoristio je priliku boravka u Pesijskom zalivu da pozove Iran "da dokaže svijetu da želi da bude konstruktivan član međunarodne zajednice, da doprinese miru i stabilinosti i da pomogne u okončanju rata u Jemenu i u Siriji".\nKerry je govorio na konferenciji za medije pored svog kolege iz Bahreina šeika Kaleda ben Ahmeda al Kalife. Sunitska vlada Bahreina u januaru je prekinula veze sa šiitskim Iranom u vrijeme kada je Saudijska Arabija zahladnila odnose s Teheranom, a slijedile su je i druge Zalivske zemlje.\n"Da, želimo da Iran izmijeni svoju vanjsku politiku", rekao je bahreinski šef diplomatije i osudio "hegemonistčko" ponašanje svog moćnog susjeda.\nTaj sporazum koji je stupio na snagu u januaru omogućio je ukidanja sankcija Teheranu i smatra se istorijskim dostignućem vlade predsjednika SAD Baraka Obame i početak približavanja između bivših neprijatelja Irana i SAD.\nU pokušaju da ohrabri svoje saveznike Kerry je pozvao Iran da pomogne da se promijeni dinamika u tom regionu.\nPitanje Jemena i Sirije takođe će biti razmatrano u Manami kada Kerry bude razgovarao sa svojim kolegama iz zemalja Savjeta za saradnju u Zalivu (Saudijska Arabija, Bahrein, Ujedinjeni Arapski Emirati, Kuvajt, Katar i Oman).\nAmerički državni sekretar ipak nije mogao da izbjegne neugodno pitanje ljudskih prava u Bahreinu, zemlju koju vodi sunitska dinastija optužena da sistematski ugnjetava šiitsku većinu.\nKerry je rekao da su "poštovanje ljudskih prava i inkluzivan politički sistem neophodni".\nBahrein potresaju povremeni neredi od protesta 2011. u jeku "Arapskog proleća", koji je pokrenula šiitska većina protiv sunitske dinastije na vlasti.


Svetski dan bezbednosti i zdravlja na radu 28. april 2019. g „Bezbednost i zdravlje na radu i budući rad“ - Misija Zdravlje\nHome / Vesti / Svetski dan bezbednosti i zdravlja na radu 28. april 2019. g „Bezbednost i zdravlje na radu i budući rad“\nOvogodišnjim Svetskim danom bezbednosti i zdravlja na radu započinje obeležavanje 100 godina od osnivanja Međunarodne organizacije rada (MOR) i napretka u bezbednosti i zdravlju na radu. Tim povodom izdata je publikacija „Bezbednost i zdravlje u središtu rada u budućnosti – primena stogodišnjeg iskustva“. Publikacija daje pregled problema na radu, stečenog znanja i poboljšanja uslova na radu tokom jednog veka, ali i budućih rizika zbog novih tehnologija, demografskih promena, promena u organizaciji rada i izazova održivog razvoja.\nUprkos napretku u primeni boljih mera bezbednosti i zdravlja na radu, procenjuje se da svakodnevno u svetu 1000 radnika umire zbog povreda na radu i još 6500 zbog bolesti povezanih sa radom, što čini godišnje 390 000 smrtnih povreda na radu i 2,4 miliona umrlih zbog bolesti. To znači da u ukupnom opterećenju bolestima u opštoj populaciji faktori sa radnog mesta čine 2,7%. I danas su najčešći faktori rizika sa radnog mesta neodgovarajući ergonomski faktori, faktori rizika za povrede, čestice prašine, gasovi, dimovi i buka, i njihova zastupljenost u radnoj sredini još uvek raste. Najčešći uzrok smrti usled ovih faktora sa radnog mesta su kardiovaskularne (31%), maligne (26%) i respiratorne bolesti (17%).\nNovi rizici na radu\nNovi rizici javljaju se sa razvojem nove tehnologije koja je prisutna u svim aspektima rada i obuhvata digitalizaciju, robotiku, nanotehnologiju i drugo, što je značajno unapredilo radne uslove. Ipak, uočeni i negativni efekti, na primer moguće narušavanje privatnosti zbog kontinuiranog sakupljanja i beleženja osetljivih podataka o radnicima tokom radnog vremena.\nStarenje populacije je prisutno u mnogim delovima sveta i to je veliki izazov za organizaciju i način rada. Žene češće rade u neformalnim sektorima i od kuće, što ih sklanja sa visokorizičnih radnih mesta, ali podrazumeva i slabiju kontrolu rada što predstavlja profesionalni rizik.\nKlimatske promene koje izaziva ljudska aktivnost značajno menjaju svet rada i život uopšte. Zagađenje vazduha koje nastaje iskopavanjem uglja ugrožava život radnika, a njegovo korišćenje i sagorevanje život ljudi i životnu sredinu. Zelene tehnologije i poslovi smanjuju rizike u radnoj sredini, ali treba predvideti nove rizike, na primer, usled izlaganja hemijskim materijama u reciklažnom sektoru.\nNastale promene organizacije rada u svetu koji je na mnogo načina povezan, uslovile su značajno povećanje prekovremenih radnih sati i nestandardne vrste zaposlenja. Rad od kuće smanjuje stres usled svakodnevnog putovanja na posao i omogućava bolju organizaciju rada prilagođenu pojedincu, međutim rad od kuće briše razliku između časova rada i odmora i stvara drugu vrstu psihološkog opterećenja.\nKako preduprediti nove rizike?\nPre svega, potrebno je pratiti nastanak novih rizika na radu, i procenjivati njihov bezbednosni i zdravstveni rizik za radnike. Za to je neophodan multidisciplinarni pristup koji uključuje mnogobrojne sektore i aktivnosti kao što su usvajanje zakona (o radu i bezbednosti i zdravlju), dizajn radnog mesta (inženjerstvo, ergonomija, softveri, automatizacija), oruđe za rad (tehnologija, zdravstvena tehnologija, senzori), javno zdravlje (ishrana, fizička aktivnost) i zdravlje radnika (psihologija, ergonomija, medicina rada i organizacija rada). Neophodno razvijanje kapaciteta za bezbednost i zdravlju na radu, učenje i sticanje znanja pre stupanja na posao, u toku rada i pri svakoj promeni na radnom mestu, i to i kod radnika i kod poslodavaca. Pošto je rad socijalna determinanta javnog zdravlja, više pažnje treba usmeriti na promociju zdravlja, prevenciju i rešavanje psihosocijalnih rizika, mentalnih poremećaja i nezaraznih bolesti.\nMeđunarodna organizacija rada usvojila je više od 40 međunarodnih standarda u oblasti rada vezanih za fundamentalne i opšte principe bezbednosti i zdravlja na radu, specifične rizike na radu i specifične sektore i industrije putem konvencija, preporuka, vodiča dobre prakse i dr. Uspešna aktivnost u bezbednosti i zdravlju na radu postiže se zajedničkim radom državnih organa, sindikata i poslodavaca uspostavljanjem stalnog socijalnog dijaloga.\nPočetkom 2019. godine Globalni komitet MOR o budućnosti rada objavio je „Univerzalnu garanciju rada“ koja uključuje fundamentalna radnička prava kao što su adekvatna primanja za život, ograničeno radno vreme kao i bezbedan i zdrav rad koji se mora smatrati osnovnim ljudskim pravom.\nSad je vreme za akciju!\nsvetski dan zdravlje na radu\t2019-04-25\nPrethodni Udruženje “Misija zdravlje” učestvovalo u radionici Evropske koalicije za TBC i Evropskog respiratornog društva\nSledeći Prosečne plate u zdravstvu i duvanskoj industriji\nNajvažnije o novom korona virusu


Foto: vlada kosova / Promo\nEliot Engel, američki demokrata i predsednik Odbora za spoljne poslove Predstavničkog doma Kongresa SAD, koji je i glavni albanski lobista u Americi godina otvoreno i, rekalo bi se, agresivno, zastupa stavove bliske prištinskom rukovodstvu i kritikuje Srbiju u međunarodnim okrvirim kad god da mu se za to pruži prilika.\nKao što je "Blic" već pisao, Engel je za svoje usluge i doprinos "albanskoj stvari na Kosovu" debelo plaćen, a sada otkrivamo šta se osim novca krije iz njegovog pro-albanskog angažmana i kako je jedan američki kongersmen iz Njujorka postao veliki igrač u borbi za "kosovsku nezavisnost".\nKo je zapravo čovek koji je tokom kongresnog saslušanja "Kosovske ratne žrtve: potraga za pravdom" 30. aprila izjavio da u svom ormanu drži fotografije spaljenih kuća u Peći "da bi se svako jutro i veče podsetio koliko još treba da se uradi po pitanju Kosova"? Šta ga je zainteresovalo za albansko pitanje i KiM? Kome je u Prištini blizak? Kako reaguje na argumente Srbije?\nPre ulaska u Kongres, prema saznanjima "Blica", Engel je bio učitelj i školski savetnik, a zatim predstavnik u gradskoj skupštini Njujorka od 1977. do 1988 godine. Inicijalno je nastupao kao predstavnik manje, Liberalne partije da bi zatim prešao kod demokrata. Sam ističe da je glavni nosilac proalbanske agende od ulaska u Kongres 1989. Nedavno ga je spomenuo i šef srpske diplomatije Ivica Dačić kao "albanskog lobistu koji je dobio legalno pare za izbore od Albanaca".\n- Demografski sastav distrikta koje je predstavljao na nivou grada Njujorka i u Kongresu SAD uključivao je i portorikansku, dominikansku, jamajčansku, različite karipske i albansku dijasporu. To je važno reći jer je sve to uticalo na njegov interes za albanska pitanja, ali i aktivan odnos posebno prema regionu Kariba, gde je jedan od najizraženijih promotera kosovske nezavisnosti. Trenutno je na najznačajnijoj funkciji i po rangu, ali i u pogledu mogućih posledica po interese Srbije i izvesno je da će to iskoristiti. Prema navodima iz njegovog kabineta, u svom delovanju početno je bio motivisan "demografijom distrikta" koje je predstavljao, a procena je da je reč oko 30.000 birača albanskog porekla, većinom sa KiM, manje iz CG i Albanije - otkriva izvor "Blica" iz diplomatskih krugova.\nProtokom vremena, dodaje naš sagovornik, kontinuiranim bavljenjem ovom problematikom i odnosom koji je uspostavio sa biračima Engelov angažman je dobio i snažnu ličnu notu.\n- Stepen pristrasnosti kod Ejndžela i njegovih saradnika je toliki da uopšte ne prepoznaje interese i logiku delovanja Srbije, čak ni na nivou principijelnih razlika u pogledu nezavisnosti Kosova. U svojoj jednostranosti ne pokazuje sklonost ni za sagledavanje šireg konteksta ili potrebu da se Srbiji pristupa uz uvažavanje istorije odnosa i interesa obe strane. Tako, na primer, pitanje upliva ruskog uticaja ne vidi kao motivaciju za fleksibilniji pristup, već kao dodatni razlog za konfrontirajući nastup i dodatno uslovljavanje Beograda - kaže izvor "Blica", i dodaje da Priština ima i finansijsku podršku i da je jednom prilikom preko Kongresne agencije za pomoć dobila 49 miliona dolara.\nU Tirani je, prema dostupnim saznanjima, u dobrim odnosima sa premijerom Albanije Edijem Ramom.\n- Popularnost mu daje širok kapacitet komuniciranja u celom albanskom političkom spektru. Teže je kad je u pitanju Kosovo proceniti da li je bliži kosovskom premijeru Ramušu Haradinaju ili predsedniku Hašimu Tačiju ili taj odnos varira u zavisnosti od tema. Tokom Haradinajevog hapšenja u Francuskoj odavali su utisak jakih međusobnih veza. I sa Tačijem demonstrira bliskost i ima razgranatu komunikaciju i kroz ambasadu Kosova i preko etničkih udruženja u Njujorku - navodi izvor "Blica".\nProtest protiv Vučića i Dodika\nUoči sinoćnjeg dolaska predsednika Srbije Aleksandra Vučića na samit Procesa Brdo Brioni, pristalice Pokreta samoopredeljenje protestovale su protiv njega i Milorada Dodika. Skup je bio zabranjen, a demonstranti su se i sukobili sa policijom. Pristalice pokreta Aljbina Kurtija nosile su parole protiv Vučića, Dodika i Federike Mogerini, ali i zastave terorističke OVK. Albanska policija uspela je da održi red i rastera deonstrante.\n18 IMENA Ovo su teroristi iz Srbije koji se bore za Islamsku državu\nSrpske bezbednosne službe locirale su ukupno 18 državljana Srbije koji se trenutno bore na strani Islamske države u Siriji i Iraku, piše "Alo". List otkriva njihove identitete, navodeći da predstavljaju veoma opasnu bezbednosnu pretnju po Srbiju i njene građane. Ono što je zajedničko za većinu je da su bili aktivni u džematu „Furkan“ u Novom Pazaru.


Đapo i Hafizović potpisali ugovor: Izdvojeno 100 hiljada maraka za Memorijalni centar Potočari\nSREBRENICA Odličan kraj godine\nZbog lošeg stanja zgrade jedna od glavnih hala na sve strane prokišnjava\nSl. M. / Avaz.ba 30.12.2019\nSREBRENICA Đapo i Hafizović potpisali ugovor: Izdvojeno 100 hiljada maraka za Memorijalni centar Potočari\nHafizović i Đapo potpisali ugovor\nMinistrica okoliša i turizma Federacije BiH Edita Đapo i predsjednik Upravnog odbora Memorijalnog centra Potočari Šefket Hafizović potpisali su ugovor o dodijeli 100 hiljada maraka Memorijalnom centru.\nOvu informaciju potvrdio je direktor Memorijalnog centra Emir Suljagić na svom Twitter profilu.\n- Odličan kraj godine za Memorijalni centar Srebrenica. Edita Đapo, ministrica okoliša i turizma u ime Vlade FBiH, i Šefket Hafizović, predsjednik našeg UO, potpisali su ugovor o dodjeli 100 hiljada maraka Memorijalnom centru - napisao je Suljagić.\nOdličan kraj godine za @SrebrenicaMC: Edita Đapo, ministrica okoliša i turizma u ime Vlade FBiH i Šefket Hafizović, predsjednik našeg UO, potpisali ugovor o dodjeli 100k BAM Memorijalnom centru. pic.twitter.com/VVMuAgrUyM\n— Emir Suljagić (@suljagicemir1) December 30, 2019\nOpis: Emir Suljagić\nPodsjetimo, zbog lošeg stanja zgrade jedna od glavnih hala u Memorijalnom centru Potočari, mjestu najveće bošnjačke boli, na sve strane prokišnjava, a ugrožena je i arhivska građa godinama skupljana, kao i materijal koji dokazuje sva zvjerstva ratnih zločinaca.\nOpis: Kiša će uništiti arhiv, sjećanja i dokaze\nKompletan godišnji budžet koji Memorijalni centar dobije od Vijeća ministara BiH iznosi 500.000 maraka. Direktor Suljagić ranije je pozvao sve predstavnike vlasti od kantonalnog do državnog nivoa, da pruže podršku ovom centru, navodeći kako Memorijalni centar nema novca da sam popravi krov.\n12.12.2019 u 06:43\nGenocid se ne smije zaboraviti\n06.12.2019 u 13:14\nPotočari Memorijalni centar Edita Đapo


Dodik i Vučić 29. januara u Drvaru i Mrkonjić Gradu (FOTO/VIDEO)\n17/01/2020 | 12:04 ⇒ 15:05 | Izvor: RTRS\nU Beogradu je održan sastanak srpskog člana Predsjedništva BiH Milorada Dodika sa predsjednikom Srbije Aleksandrom Vučićem.\nVučić-Dodik sastanak Beograd (foto:instagram)\nSastanak Dodika i Vučića održan je u zgradi Generalnog sekretarijata predsjednika Srbije.\nVučić je nakon sastanka rekao da je danas sa Dodikom imao dobar razgovor i da je i ovaj sastanak dio redovnih konsultacija. Naveo je da je razgovarano o više tema i najavio dalju finansijsku podršku Republici Srpskoj.\n- Veoma sam zadovoljan našom saradnjom, više novca nego ikada smo uložili u Srpsku i zahvalan sam što su /srpski član Predsjedništva BiH Milorad/ Dodik, predsjednica /Republike Srpske Željka/ Cvijanović i /premijer Radovan/ Višković uvijek tražili više za Republiku Srpsku - rekao je Vučić.\nPredsjednik Srbije je istakao da će 29. januara doći u Drvar, gdje će biti otvorena fabrika Јumko.\n- 29. januara biću gost /Milorada/ Dodika u Drvaru. Tog dana posjetiću i Republiku Srpsku, odnosno Mrkonjić Grad kako bismo vidjeli šta još možemo da uradimo i kako da pomognemo našem narodu u tom dijelu Srpske - rekao je Vučić.\nOn je naglasio da je zaključeno da je potreba srpskog naroda, gdje god on živio, očuvanje mira i političke stabilnosti na Balkanu, te da su se on i Dodik dogovorili da urade sve što je moguće da se to očuva.\nVučić je naveo da je razgovarano i o saradnji Srbije i BiH. Podsjetio je da je izgrađen most Bratunac-Ljubovija, izrazivši zahvalnost Dodiku i predsjedavajućem Savjeta ministara Zoranu Tegeltiji za deblokadu graničnog prelaza Bratoljub.\nVučić je naveo da je razgovarano i o situciji u regionu, položaju srpskog naroda i da su podržali zalaganje SPC za očuvanje svetinja u Crnoj Gori.\nDodik je rekao da je i danas potvrđena dobra saradnja sa Srbijom.\n- Postoje određeni problemi u vezi sa granicom Srbije i BiH i mi Srbi smo za to da se to pitanje konačno riješi - naveo je Dodik.\nOn je rekao da je razgovarano i o Drvaru, izrazivši zahvalnost Vučiću za podršku ovoj opštini, kao i za pomoć Srpskoj uopšte.\n- Kompanija Јumko u probnom periodu rada zapošljava 70 žena, a plan je da u narednih nekoliko sedmica zapolsi još 30. Ovih dana, u Drvaru je otvorena i poslovnica Komercijalne banke. Smatram da se vrijeme oporavka, prije svega Drvara, mjeri od dolaska pomoći Srbije - naveo je Dodik.\nSrpski član Predsjedništva BiH je istakao zaslugu Srbije za izgradnju auto-puta od Kuzmina do Rače, rekavši da radovi na tom projektu značajno napreduju. Kako je rekao, plan Republike Srpske je gradnja dionice od Doboja do Rače.\n- Zahvaljujući Srbiji, u prošloj godini otpočeli smo projekte u svim opštinama Srpske, što podrazumijeva rekonstrukciju škola, vrtića, gradnju infrastrukturne mreže... - naveo je on i zahvalio Srbiji i njenom rukovodstvu, navodeći da će jedan od najvećih vrtića u BiH - vrtić u Brčkom, nositi naziv "Beograd".\nDodik je podsjetio da je Srbija garant Dejtonskog sporazuma. Poručio je da bez Republike Srpske nema izmjena Dejtona i da je za srpski narod u BiH prihvatljivo samo vraćanje izvornom tekstu ovog sporazuma.\nKada je riječ o situaciji u Crnoj Gori, srpski član Predsjedništva BiH rekao je da je u toku udar na Srpsku pravoslavnu crkvu u ovoj zemlji, koji je prethodno izvršen i u Sjevernoj Makedoniji.


Za jedno decembarsko veče sprema se prijatan i nesvakidašnji koncert. Hladne zimske večeri su u najvećem broju slučajeva idealne za uživanje u toplom napitku i slušanju kvalitetne muzike. Vest da ...\nLegendarna rok grupa obeležava veliki jubilej. U januaru, davne 1980. godine nastao je jedan od divova našeg rokenrol neba, grupa Električni orgazam. U godini obeležavanja 40. rođendana beogradskog sastava, u ...\nMuzički gušt za kraj godine. Uopšte ne preterujemo kada kažemo da je postoji nijedna živa osoba na svetu koja na neki način nije povezana sa muzikom. Ona u tolikoj meri ...\nUvek je posebno zadovoljstvo slušati ovakvog autentičnog umetnika. Već duže vreme čekamo informaciju o tome da će jedan, jedini i neponovljivi Rambo Amadeus održati veliki muzički spektakl za sve svoje ...\nNovogodišnji koncert koji je prerastao u tradiciju Nikola Vranjković, muzičar, tekstopisac, kompozitor, producent i gitarista je za 28. decembar u Kombank dvorani zakazao veliki koncert. Na njemu će promovisati aktuelni ...


Traže da se raspravlja o sporazumu o spornim pitanjima obrazovanja – Regionalne Vesti | Srbija\nBEOGRAD — Granski sindikat prosvetnih radnika Srbije (GSPRS) „Nezavisnost“ saopštio je danas da se zbog nerealizovanja Sporazuma o rešavanju\nBEOGRAD — Granski sindikat prosvetnih radnika Srbije (GSPRS) „Nezavisnost“ saopštio je danas da se zbog nerealizovanja Sporazuma o rešavanju spornih pitanja obratio Ujedinjenom granskom sindikatu „Nezavisnost“ zahtevom da se na prvoj idućoj sednici Socijalno-ekonomskog saveta Srbije na dnevnom redu nadje taj sporazum.\nČlanovi GSPRS „Nezavisnost“ naveli su da „shvataju kao puku retoričku frazu izjavu aktuelnog ministra (prosvete Mladena Šarčevića) da su ‘profesori nosioci reformi i (da) njihov ugled i status možemo i moramo da promenimo, a to činimo zajedno sa sindikatima'“.\n„U okolnostima kada se svakom aktivizmu u oblasti obrazovanja pripisuje politička konotacija, s razlogom ili bez njega, mišljenja smo da će ovaj modalitet dejstvovanja dati dalekosežnije rezultate, bez učitavanja implicitnih sadržaja“, naveo je GSPRS „Nezavisnost“ u saopštenju koje je potpisao njegov predsednik Tomislav Živanović.\nSporazum o rešavanju spornih pitanja su reprezentativni sindikati u oblasti obrazovanja i Vlada potpisali 2015. godine.\n„Ukras sveta“ u takmičarskom programu festivala u Dubajiu


1. Keder kao varalica za ribolov\n... se koriste za privlačenje smuđa. Takva sredstva za privlačenje se zovu atraktanti i mogu se naći na našem tržištu. Upotreba takvih sredstava na mrtvim kederima može dati i te kako dobre rezultate u ribolovu. ...\n4. Ribolov štuke - osnove\n5. Vobleri - predstavljanje nekih modela\n... Dobro se pokazao i u površinskom nocnom lovu smuda i to pogotovo u maju i junu, mesecima kada su kederi nešto sitniji. Ovaj plivajuci plitkoronac roni do 0,5m ispod površine vode. Velicine 7 i 8 zaranjaju ...


Zadruga 2: Posle poljubaca vrela akcija Stanije i Vlade! (VIDEO) - Reality & TV Show - Zadruga - Vesti - Svet Plus\n10:41 26. SEP 2018.\nVladimir i Stanija su i pred cimerima obelodanili svoju romansu pa im je sada lakše, te se ne ustručavaju poljubaca i zagrljaja. Ipak, oni se ne odriču ni intimnih odnosa, koje imaju često, te su i večeras imali burnu i strastvenu akciju.\nIako se ništa konkretno nije moglo videti, prema pokretima pod jorgan planinom, može se pretpostaviti da nisu bili mirni. Kako je sve izgledalo pogledajte u video snimku ispod teksta.\nZadrugaZadruga 2StanijaVladimir Tomovicvrela akcijarijalitirealitytop reality


Promovisan Virtuelni muzej Dunava\nU ponedeljak 10. septembra u 19h u prostoru Javnog skloništa Beogradske Tvrđave ("Soho Republic Club", Pariska 1) održana je promocija kapitalnog projekta „Magični dodir Dunava - Virtuelni muzej“.\nPrisutnima su se tokom promocije obratili:\nIvana Lučić Todosić, direktor JP „Beogradska tvrđava“\nTatjana Cvjetićanin, direktor Narodnog muzeja u Beogradu\nAna Stolić, direktor Istorijskog muzeja Srbije\nVilma Niškanović, direktor Etnografskog muzeja u Beogradu\nSlavko Spasić, direktor Prirodnjačkog muzeja u Beogradu\nDanica Jovović Prodanović, direktor Muzeja grada Beograda\nRade Mačković, direktor „Omnicom Solutions d.o.o.“\nPredrag Đidić, JP „Beogradska tvrđava“ - prezentacija „Virtuelnog muzeja Dunava“\nJP „Beogradska tvrđava“ u saradnji sa Ministarstvom kulture i informisanja Republike Srbije, 2011. godine pokrenulo je projekat sa ciljem da se putem internet prezentacije na jednom mestu povežu reprezentativni primeri kulturnog i prirodnog nasleđa celokupnog dunavskog regiona, od izvorišta u Nemačkoj do ušća u Crnom moru.\n„Virtuelni muzej - Magični dodir Dunava“ realizovan je kao razvojna platforma koja pruža mogućnost konstatnog unošenja novih podataka i mapiranje novih lokaliteta. Svaka država kroz koju protiče Dunav, uključivanjem i akreditovanjem odgovarajućih institucija, preuzeće odgovornost i obavezu unošenja sadržaja koji će prikazati kulturno i prirodno nasleđe koje se odnosi na tok Dunava kroz teritoriju njihove države.\nRealizovan je deo projekta koji se odnosi na nasleđe duž toka Dunava kroz Srbiju. U realizaciji ovog dela projekta učestvovali su JP „Beogradska tvrđava“, Narodni muzej u Beogradu, Etnografski muzej u Beogradu, Istorijski muzej Srbije, Prirodnjački muzej u Beogradu, Muzej grada Beograda, Vojni muzej u Beogradu i Pokrajinski zavod za zaštitu prirode iz Novog Sada. Muzejski stručnjaci su u okviru arhiva i fondova svojih muzeja, izvršili selekciju i odabir materijala za koje smatraju da na najbolji način prezentuju kulturno i prirodno nasleđe Dunavskog toka kroz Srbiju.\nU narednom periodu razvoja virtuelnog muzeja u planu je uključivanje još većeg broja muzeja i drugih institucija koje bi sadržajno obogatile postojeću bazu podataka, kao i upućivanje poziva za saradnju i uključivanje zajedničkih instutcija podunavskih zemalja čime bi internet prezentacija „Magični dodir Dunava“ dobila na širem međunarodnom značaju.


Muižnieks: Preporuka EK o migrantima vodi u kršenje ljudskih prava\nIzbeglice na granici Srbije sa Mađarskom, ilustrativna fotografija\nKomesar Saveta Evrope (SE) za ljudska prava Nils Muižnieks upozorio je danas da će nedavna preporuka Evropske komisije o produženju perioda zadržavanja migranata u pritvoru verovatno dovesti do kršenja ljudskih prava i neće olakšati legitimne ciljeve kao što su kontrola migracija, lakša obrada zahteva za azil i promocija dostojanstvenog povratka.\nMuižnieks je pozvao šefove država i vlada EU, uoči današnjeg sastanka Saveta EU u Briselu, da preusmere pažnju sa zadržavanja migranata u pritvoru na alternativnije i humanije mere kako bi postigli ravnotežu izmedju legitimne potrebe da se kontrolišu migracije i moralne i pravne obaveze da se poštuju ljudska prava, saopštio je SE.\nPrema evropskim zakonima, maksimalni period pritvora za migrante, uključujući i azilante, iznosi šest meseci, s mogućnošću proširenja na 12 meseci.\nZakoni nekoliko članica EU predvidjaju kraći maksimalni pritvor, uzimajući u obzir njihove obaveze prema medjunarodnom zakonu o ljudskim pravima, koji nalaže da pritvor traje što kraće, samo dok se ne obradi zahtev za povratak migranata.\nPreporuka EK da se maksimalni period za pritvor migranata produži na 18 meseci najverovatnije će ohrabriti pritvaranje migranata u dužem vremenskom periodu, što bi moglo da bude u suprotnosti sa evropskim zakonom o ljudskim pravima, upozorio je komesar SE.\nMuižnieks navodi da produženi pritvor ili nesigurnost u vezi sa dužinom trajanja pritvora može predstavljati nečovečno ili ponižavajuće postupanje i kršenje Evropske konvencije o ljudskim pravima.\nDrugi problem, kako je naveo, predstavlja preporuka EK da se poveća pritvorski kapacitet u državama članicama što će najverovatnije dovesti do većeg broja migranata u pritvoru.\nKomesar za ljudska prava upozorava da preporuka EK u kojoj se konstatuje da pritvor za decu migrante treba da bude "poslednja mera" ipak ostavlja prostor za pritvaranje dece ako "ne postoji alternativa".\nOn je naveo da se ovakva preporuka kosi sa zaključkom Komiteta UN o pravima deteta da pritvaranje dece migranata nikada nije u najboljem interesu dece i krši njihova osnovna prava.\nOsim toga, istraživanja pokazuju da su pritvori za migrante štetni za odrasle, a posebno traumatični za decu, navodi se u saopštenju.\nMuižnieks je ocenio da članice EU imaju prava da vrate ljude koji ne ispunjavaju kriterijume za medjunarodnu zaštitu, ali da to moraju da učine uz poštovanje ljudska prava.


Berbok: Stabilan i ekonomski uspešan Zapadni Balkan suštinski interes Nemačke | EurActiv Serbia\nRead time : 7 m, 15 s\nNemačka ministarka spoljnih poslova Analena Berbok počela je prvu posetu Zapadnom Balkanu, najavljujući da će u Sarajevu, Prištini i Beogradu preneti da je "politički stabilan i ekonomski uspešan Zapadni Balkan, čije su zemlje proevropski orijentisane, suštinski interes Nemačke".\n"Kao najveći bilateralni donatori možemo reći da ćemo podržati samo one koji se zalažu za jačanje BiH, a ne one koji rade na njenoj destabilizaciji", izjavila je Berbok posle sastanka sa ministarkom spoljnih poslova BiH Biserom Turković.\n"Mir je važan, jer on štiti nas, naše porodice, sinove i gradove. Zbog toga moramo obezbediti mir u BiH, on nam je važan i moramo se boriti protiv onih koji ga ugrožavaju. Nećemo to dozvoliti", navela je šefica nemačke diplomatije.\n"Donosim i jasnu poruku, a to je da će Nemačka u vašoj zemlji i na Zapadnom Balkanu biti prisutnija nego u prošlosti i zbog toga smo prvi put uveli specijalnog izaslanika za zemlje Zapadnog Balkana koji će se pobrinuti za to da se tematika koja je bitna za ovo područje u Briselu nađe na dnevnom redu. To imenovanje je samo početak onoga što mi planiramo kao nemačka savezna vlada", istakla je Berbok.\n"Evropa je kuća koja treba da obezbedi mir i slobodu, jer balkanski ratovi su tada bili znak uzbune za moju generaciju i Evropu i na nama je da osiguramo mir", istakla je Berbok.\n"Želimo da integritet izbornog procesa u BiH bude poboljšan. Evropski sud za ljudska prava i njegove presude su obavezujuće za svaku državu i želimo da novi Izborni zakon ne poveća nove izborne probleme u zemlji", ocenila je ministarka spoljnih poslova Nemačke.\n"To nas nije šokiralo i onemogućilo da delujemo. Delovali smo brzo i odlučno i zajedno sa partnerima usmerili našu politiku. Evropska unija i Nemačka nisu bile aktivne proteklih godina u regionu Zapadnog Balkana koliko je trebalo", rekla je ona.\nBerbok je naglasila da to mogu i žele promeniti. "Zbog toga, poseta, koja jeste kratka, samo je početak, uslediće mnoge druge posete", zaključila je ona.\n"Zahvaljujemo njoj i Nemačkoj za 30 godina zalaganja za mir i stabilnost Zapadnog Balkana, za omogućavanje našim ljudima koji su napustili BiH i našli sigurno i prosperitetno mesto života i integrisali se u nemačko društvo, za projekte podrške BiH i regionalnoj stabilizaciji", kazala je Turković.\n"Bezbednosna i politička pretnja u BiH koja je izazvana secesionističkim aktivnostima i zaključcima Narodne skupštine Republike Srpske, kojima se podrivaju državne institucije i Dejtonski sporazum još nije otklonjena", navela je šefica diplomatije BiH.\n"Ako se nastavi dalja destabilizacija BiH i blokiranje državnih institucija postoji bojazan da će stabilnost i bezbednost Evrope biti ugrožene", istakla je Turković.\n"Istakli smo i ulogu Visokog predstavnika, čije su legalne i legitimne aktivnosti upravo predviđene za ovakve okolnosti", naglasila je Turković posle sastanka sa nemačkom ministarkom Berbok.\n"Moje je pitanje bilo da li postoji spremnost da se u vreme sukoba u Ukrajini omekša briselska administracija da BiH dobije kandidatski status", izjavio je Dodik posle sastanka.\nDodao je da je nemačkoj ministarki preneo da u BiH nema secesionističkih namera. Prema Dodikovim rečima, "radi se o spinu da se stanje u BiH prikaže nestabilnim, što nije tačno".\n"Treba više podržavati Euforove procene o bezbednosti, a ne neke zabludne političke propagande koja dolazi najčešće iz Sarajeva", kazao je srpski član Predsedništva BiH.\n"Јačanje BiH ne može biti zasnovano na razgradnji Republike Srpske", istakao je on, dodavši da je spreman na svaki dogovor koji će BiH učiniti "ustavno ostvarivom zemljom".\n"Poseta ministarke Berbok je, pre svega za ljude u BiH, dokaz da međunarodna zajednica i dalje ovaj region drži na oku i posmatra, posebno u ovim teškim vremenima. Jedinstveni smo da evropska integracija BiH može biti jedini put za njenu budućnost", izjavio je Šmit novinarima posle sastanka.\nUoči same posete, Analena Berbok je saopštila da će se Nemačka za stabilnost i proevrospku orijentaciju Zapadnog Balkana "zalagati kako kroz političke razgovore tako i kroz strateške investicije, pre svega u obnovljive izvore energije".\nBerbok je ocenila da je "ruski napad na Ukrajinu prekretnica koja jasno pokazuje da Evropa mora biti spremna da strateški investira u svoju dugoročnu bezbednost".\n"To se posebno odnosi na naše odnose sa zemljama Zapadnog Balkana. Današnji mir na Zapadnom Balkanu možda nije savršen ali je dragocen", naglasila je.\nNova šefica nemačke diplomatije rekla je da putuje u zemlje Zapadnog Balkana kako bi "saslušala šta ljudi očekuju" ali i da bi im "dala do znanja da taj region u srcu Evrope neće biti prepušten uticaju Moskve“.\n"Mi moramo otvoreno reći da smo mnoge od zemalja regiona poslednjih godina razočarali i zanemarili. U taj otvoreni prostor prodiru akteri poput Rusije koje na zanima evropska budućnost i koji ne prežu od toga da potpiruju nerešene sukobe", navela je Berbok.\n"Očekuju nas važni razgovori i mi ćemo dati sve od sebe da očuvam dobre odnose sa Nemačkom", rekao je on.\nPosle posete Beogradu, Berbok putuje u Moldaviju gde, kako je saopšteno, "sama želi da stvori sliku" o tome u kojoj meri je ta zemlja ugrožena agresijom Rusije na Ukrajinu.


Region da se posveti povezivanju dok EU ne odluči šta dalje" • RTK\nRegion da se posveti povezivanju dok EU ne odluči šta dalje"\n„Evropa se nalazi u dubokoj krizi utvrđivanja svoje filozofije i obaveza prema regionu. Ne znam šta sledi dalje, ali dok EU ne bude spremna da nam kaže koji su planovi za naš region, mogu samo da kažem da bi za sve nas bilo pametno da radimo na većem povezivanju kroz regionalnu saradnju i ozbiljnim domaćim reformama, svesni da članstvo u Uniji znači program transformacije, a ne opsednutost datumima ili metodologijama“, rekla je Bregu na forumu posvećenom povezivanju (Tirana connectivity forum).\nBregu je kazala da je potrebno usredsrediti se na rešavanje pitanje odliva visokokvalifikovane radne snage i obezbediti slobodno kretanje građana sa ličnom kartom u regionu, počevši od privrednika pa do mladih ljudi, te nastaviti s radom na digitalnoj agendi, saopštio je RCC.\n„Uspeli smo da povežemo region kroz sporazum o smanjenju cena rominga koji je na snazi od 1. jula. Digitalizacija, međutim, nije samo smanjivanje troškova telefonije“, navela je Bregu na forumu koji se održava od 29. do 31. oktobra.\nOna je ocenila da je regionu „potrebna dodatna podrška da sprovede neophodne reforme i sustigne tempo Evropske unije“.\n„EU možda ponovo razmotri svoj predlog i uključi region u mehanizam strukturnih fondova. Uzeli su nešto više vremena, do maja 2020. godine, za rad na novom pristupu proširenju, ali radi izbjegavanja dalje ‘geopolitičke štete’ po region, ova odluka bi trebalo da bude doneta uz vođenje računa o svih šest ekonomija Zapadnog Balkana“, rekla je Bregu.\nOvogodišnji, peti forum posvećen povezivanju, u organizaciji Instituta za saradnju i razvoj (CDI) uz podršku RCC-a, posvećen je regionalnoj saradnji u oblasti energetike, institucionalnim izazovima transportne povezanosti, povezanosti ljudi i ljudskom kapitalu, Zapadnom Balkanu na putu ka EU, povezanosti i geopolitici, reformama i povezivanju, navodi se u saopštenju.


ODRŽAN SASTANAK RADNE GRUPE ZA ANALIZU STANJA U OBLASTI RADA INSPEKCIJA U RS\nU Ministarstvu uprave i lokalne samouprave Republike Srpske, 11.04.2018.godine je održan drugi sastanak Radne grupe za analizu stanja u oblasti inspekcija na svim nivoima u Republici Srpskoj. Razmatrana je radna verzija Upitnika za analizu stanja u ovoj oblasti a koji će bi predstavljen i na Skupštini Saveza opština i gradova Republike Srpske, koja će biti održana u petak (13. 04. 2018.) u Tesliću.\nPodsjećamo, polovinom prošlog mjeseca (16.03.2018.) održan je prvi sastanak ove Radne grupe kome su prisustvovali ministar uprave i lokalne samouprave Republike Srpske Lejla Rešić i direktor Inspektorata Republike Srpske dr Predrag Tomić.\nDogovoreno je da se do kraja maja uradi sveobuhvatna analiza i detektuju problemi Inspektorata, jedinica lokalne samouprave i poslodavaca u ovoj oblasti. Podaci do kojih bi došli tim analizama bili bi uvršteni u novo zakonsko rješenje a krajnji cilj je poboljšati efikasnost rada inspekcija i rasterećenje privrednih subjekata.\nVlada Srpske je formirala Radnu grupu za analizu stanja u oblasti inspekcija na svim nivoima vlasti u Republici Srpskoj.\nČlanovi Radne grupe su predstavnici Ministarstva uprave i lokalne samouprave, Inspektorata i Saveza opština i gradova Republike Srpske.\nIZVOR: Vebsajt Ministarstvo uprave i lokalne samouprave, 11.04.2018.


NEVREME U BEČEJU-REAKCIJA LOKALNE SAMOUPRAVE\nZbog velike količine padavina koja je u kratkom vremenskom roku pala na teritoriji opštine Bečej lokalna samouprava je angažovala sve raspoložive resurse da bi situaciju na pojedinim mestima stavila pod kontrolu.\nNa teren su odmah izašli ljudstvo i mehanizacija javnih preduzeća Vodokanal, Komunalac, DTD Srednja Bačka, Potisja d.o.o, Vatrogasne brigade i uz pomoć firme „Eko vode“ uspeli su da potencijalno opasnu situaciju stave pod kontrolu. Voda sa problematičnih područja je ispumpavana, a uklanjano je granje i drveće koje je predstavljalo opasnost. Sve ekipe dežuraće noćas, a i sutra će nastaviti da otklanjaju posledice nevremena. Na teren, uz radnike, su izašli i mr Vuk Radojević, predsednik opštine Bečej, Dragan Tošić, zamenik predsednika opštine i Miomir Jelenić, član Opštinskog veća.


Salkić: Žandarmerija u RS može biti opasnija od rezervnog sastava policije - Sandžak Haber - Sandžačke Internet Novine\nNaslovna Vijesti Salkić: Žandarmerija u RS može biti opasnija od rezervnog sastava policije\nSalkić: Žandarmerija u RS može biti opasnija od rezervnog sastava policije\n-Jedinica koja je dobro opremljena, obučenija i uvježbana, iako brojčano puno manja, može biti puno opasnija, ako se zloupotrijebi od strane sistema protiv neke ciljne grupe – ocijenio je Salkić.\n– Zbog toga, smatram da aktivnosti MUP-a entiteta RS trebaju pratiti kantonalni i Federalni MUP, te poduzimati iste aktivnosti radi održavanja ravnoteže. Uz veliki broj obučenih i uvježbanih zaštitara i veliki broj organizovanih lovačkih udruženja u ovom entitetu, može se govoriti u slučaju potrebe o ozbiljnim vojnim formacijama – tvrdi entitetski potpredsjednik.\nDanašnje postrojavanje žandarmerije MUPRS-a u Banjoj Luci je, kako je dodao, “nastavak militarizacije u ovom entitetu”.\n-Priča da će se oni boriti s ciljem zaustavljanja vala migranata u našoj zemlji je priča za malu djecu. Danas svi migranti koji borave u našoj zemlji prešli su preko područja kojeg kontrolira MUP entiteta RS i to u grupama i bez ikakvih problema – kazao je Salkić.\n-Svako postrojavanje i smotra policijskih snaga u ovom entitetu, njihovo institucionalno i kadrovsko jačanje i opremljenost, Bošnjake u ovom dijelu naše zemlje podsjeća na činjenice iz sudskih presuda Međunarodnog suda pravde i Međunarodnog krivičnog suda za bivšu Jugoslaviju, po kojima su dijelovi MUP-a RS osuđeni da su počinili genocid u Srebrenici. Također, teški zločin nad prijedorskim Bošnjacima na Korićanskim stijenama počinili su pripadnici MUP RS. Ovo su naša osjećanja spram postrojavanja Jedinice žandarmerije u sastavu entitetske policije, posebno kada imamo u vidu skoro zanemariv broj Bošnjaka zaposlenih u MUP-u RS – rekao je Salkić.\nPromociji će prisustvovati ministar unutrašnjh poslova Dragan Lukač i direktor Policije Darko Ćulum, kao i zvaničnici entiteta predsjednica Željka Cvijanović, premijer Radovan Višković i predsjednik Narodne skupštine Nedeljko Čubrilović.\nPrethodni tekstMUP RS predstavio Žandarmeriju umjesto rezervnog sastava policije\nSledeći tekstIslamska zajednica i SPC zajednički osudili necivilzacijski čin u Gacku\nAlarmantni snimci iz bolnice! Wuhan u blokadi, police u prodavnicama prazne, malo ljudi na ulicama\nUbice škaljaraca u Atini nosile silikonske maske\nMeđunarodni sud donio odluku o prevenciji genocida na Rohinjama


Tanjug 13. maja 2021. 08:21\nVAŠINGTON – SAD će skinuti sa crne liste kineskog proizvođača pametnih telefona „Šaomi“, čime je ukinuta kratka i sporna zabrana Amerikancima da ulažu u ovu kompaniju koju je uvela administracija predsednika Donalda Trampa.\nAmeričko Ministarstvo odbrane i Šaomi postigli su dogovor da se zabrana ukine u utorak, prema sudskim dokumentima, prenosi CNN.\nŠaomi, treći najveći svetski proizvođač pametnih telefona, nije komentarisao ovakav razvoj događaja, ali je CNN-u poslao kopiju sudskog dokumenta.\nPrema sudskom spisu, stranke još uvek pregovaraju o detaljima nagodbe i očekuju da finalizuju zajednički predlog do 20. maja.\nNekoliko dana pre nego što je predsednik Džo Bajden stupio na dužnost u januaru, Ministarstvo odbrane dodalo je Šaomi na listu kompanija za koje je tvrdilo da su povezane sa kineskom vojskom.\nPreduzeća sa tog spiska podležu oštrim ograničenjima, uključujući američku zabranu ulaganja.\nPre nego što je ovakva zabrana mogla stupiti na snagu, savezni sud je odobrio privremeno odlaganje kazne kineskoj kompaniji presudivši da Vašingtonu nedostaju značajni dokazi u prilogu tvrdnji da je Šaomi u vlasništvu ili pod kontrolom kineske vojske.\nSporazum od utorka označava retku relaksaciju u sve napetijim američko-kineskim odnosima.\nPortparol kineskog Ministarstva spoljnih poslova Hua Čunjing saopštila je da nije upoznata sa sporazumom, ali je dodala da se nada da će SAD ispraviti greške prethodne administracije i pružiti pošteno, pravedno i nediskriminatorno poslovno okruženje za normalno poslovanje kineskih kompanija.


Lavrova pitali da li će Rusija Siriji dati S-300. Evo šta je rekao - 17.04.2018, Sputnik Srbija\nLavrova pitali da li će Rusija Siriji dati S-300. Evo šta je rekao\nNapadi zapadne koalicije na Siriju su ubedili Moskvu da Rusija treba da razmotri pružanje svake vrste pomoći sirijskoj vojsci, izjavio je ministar inostranih... 17.04.2018, Sputnik Srbija\n09:30 17.04.2018 (Osveženo: 10:59 17.04.2018)\nNapadi zapadne koalicije na Siriju su ubedili Moskvu da Rusija treba da razmotri pružanje svake vrste pomoći sirijskoj vojsci, izjavio je ministar inostranih poslova Rusije Sergej Lavrov u intervjuu za Bi-Bi-Si.\nLavrov: Gore je nego za vreme Hladnog rata\n„Napadi Zapada na Siriju su nas ubedili da moramo da razmotrimo svaku vrstu pomoći sirijskoj vojsci kako bi se (Zapad) uzdržao od agresije“, odgovorio je Lavrov na pitanje da li Rusija planira da isporuči Siriji S-300.\n„Predsednik Putin je već rekao šta misli o tome. On je podsetio da smo pre nekoliko godina na molbu naših (zapadnih) partnera odlučili da ne isporučimo S-300 Siriji. Sada su SAD, Francuska i Velika Britanija izvršili gnusni akt agresije i mogli bismo da razmislimo kako da se Sirija zaštiti“, naglasio je ministar.


Predsjednik Republike Srpske Željka Cvijanović izjavila je na Jahorini da bi Konferencija za podršku kreativnoj industriji trebalo da pomogne svim učesnicima da se međusobno bolje razumiju, te da shvate koliko ova djelatnost doprinosi ekonomiji.\nNa raspolaganju sam za svaku dobru ideju i sve što može da doprinese razvoju lokalne zajednice i šire. Potrebno je krenuti u realizaciju formiranja Savjeta za kreativnu industriju. Mi imamo mnogo mladih kretivnih i talentovanih ljudi i veliki potencijal i treba da okupimo te mlade ljude i da ih pretvorimo u kapacitet Republike Srpske. Ljudi iz ove sfere mogu da pokrenu društvo, izjavila je Cvijanovićeva tokom obraćanja na otvaranju ove konferencije.\nKonferenciji, između ostalih, prisustvuju ministar za evropske integracije i međunarodnu saradnju Republike Srpske Zlatan Klokić, pomoćnik ministra za kulturu Republike Srpske Tanja Đaković, te predstavnici javnog, kulturnog i političkog života Istočnog Sarajeva.\nDvodnevna konferencije se održava u hotelu “Rajska dolina” na Jahorini, pod pokroviteljstvom predsjednika Republike Srpske, a u organizaciji Asocijacije za razvoj i saradnju.